NE IDE IM SE KUĆI: Sergej Ćetković pokazao u kakvom raju uživa sa porodicom! (FOTO) | Balkan Lifestyle\nSergej Ćetković sa porodicom odmara na dalekoj egzotičnoj destinaciji, ali nije želeo otkriti gde tačno. Ipak, po fotografijama koje je postavljao na Instagram profilu, jasno je da se radi o nekom rajskom ostrvu.\nPop pevač je danas objavio fotografiju koja pokazuje koliko uživaju zajedno. Sigurno je da bi odmor u ovom raju rado produžili, ali kako Sergej ima zakazane nastupe, ovo im je poslednji dan za odmor.\n– Ono kad je sve savršeno i kad slika govori 1000 reči – napisao je pevač uz fotografiju.\nRetke su situacije kada Ćetković svoje dame eksponira javno, a koliko su lepa porodica, vidi se na fotografiji:\nOno kad je sve savrseno i kad slika govori 1000 rijeci…🌴#sergejcetkovic #moje #sve family #perfectday #lolaimila\nA post shared by sergej cetkovic (@cetkovics) on Feb 14, 2019 at 4:48am PST\nMilo Đukanović poželeo Sergeju Ćetkoviću dobar plasman! Foto Boban, Sergej i Romana pevali za teško bolesnu decu (FOTO/VIDEO) Sergej Ćetković: Sreća ćerki na prvom mestu! (FOTO) SERGEJ ĆETKOVIĆ ODUŠEVIO: Pogledajte kako pevač vežba sa ćerkama. Preslatko!


Karnozin i Parkinsonova bolest - Karnopedia\nParkinsonova bolest (PB) je hronična neuro-degenerativna bolest koju karakteriše progresivan gubitak dopaminskih neurona u supstanciji nigra pars compacta (SNPC). Razvoj Parkinsonove bolesti se kod pacijenata klinički manifestuje kroz ozbiljna motorička oštećenja, uključujući nekontrolisani tremor, bradikineziju, rigidnost i posturalnu neravnotežu.\nGlavni uzrok ove bolesti, na atomskom nivou, su slobodni radikali i njihovi toksični metaboliti koji uništavaju određene moždane ćelije. H2O2 i TPA (vodonik peroksid i tetranozolphorbol acetat) su dva takva slobodna radikala koja mogu prevremeno oštetiti moždane ćelije. Karnozin može sprečiti stvaranje ovih radikala i time zaštititi moždane ćelije od oštećenja.\nTakođe, takozvana Lewijeva tela, u CNSu osoba obolelih od PB, akumuliraju supstancu zvanu α-sinuklein, koja ubrzava proces razvoja Parkinsonove bolesti. Alfa-sinuklein nastaje tokom oksidativnog stresa. Karnozin može da smanji oksidativni stres i akumuliranje α – sinukleina.Zbog ove svoje osobine, Karnozin Extra se preporučuje kao dodatni tretman u lečenju Parkinsonovw bolesti, kao i za sprečavanje nastanka iste.\nSmatra se da mitohondrijalna disfunkcija kao rezultat oksidativnog oštećenja igra važnu ulogu u Parkinsonovoj bolesti. Pokazano je da karnozin smanjuje oksidativna oštećenja vezana za Parkinsonovu bolest.\nMPTP je neurotoksin koji izaziva simptome povezane sa Parkinsonovom bolesti (kratkotrajni tremor, gubitak težine, rigidnost itd.). Jedna studija na životinjama pokazala je da je aplikacijom karanozina (100 mg / kg u toku 14 dana) smanjena jačina MPTP-indukovanih simptoma. Ovo odgovara nižim nivoima lipidnih hidroperoksida i aktivnostima MAO B u mozgu.\nStudije su pokazale da pacijenti sa PB često imaju oštećenu gliceraldehid dehidrogenazu, važan enzim koji se nalazi u frontalnom korteksu mozga. Ovako izmenjen enzim dovodi do smanjenja proizvodnje ATP-a i povećane proizvodnje visoko toksičnog agensa, metilgloksala. Karnozin štiti od oštećenja nastalih modifikovanim enzimom gliceraldehid dehidrogenaze.\nKarnozin Extra takođe dovodi do ravnoteže proteina smanjujući metilgloksal, koji se često povećava kod pacijenata sa Parkinsonovom bolešću. Supstancija nigra mozga (deo CNS-a gde nastaje dopamin) sklona je reakciji sa metilgloksalom, naročito u prisustvu visokog šećera u krvi. Karnozin sprečava ovu štetnu reakciju.\nKarnozin inhibira toksičnost malondaldehida (MDA) u neuronima i sprečava stvaranje karbonilovanih proteina i unakrsnog povezivanja proteina povezanih sa PB.\nL-dopa je lek koji se često koristi za održavanje nivoa dopamina kod pacijenata sa PB. Nažalost, neki od nusproizvoda L-dopa su neurotoksični (npr. oni koji sadrže aldehidne grupe). Karnozin neutrališe ova toksična jedinjenja i zbog toga je odličan dodatak terapiji u kombinaciji sa L-dopa. Zapravo, jedna studija pokazala je da je lečenje kombinacijom L-dopa i karnozina (1,5 g / dan) poboljšala više neuroloških simptoma, kao što su rigidnost ekstremiteta i dovela do bolje pokretljivosti. Ovo nastaje usled smanjenja karbonilovanih (oštećenih) proteina u krvi.


Na 12. Brodolomu nastupaju... | MTELBA\nNa 12. Brodolomu nastupaju...\nMagdalena, Musumeci, After Affair i G. Edd predvode Evoluciju!\n24.05.2018. | 14:38 > 14:46 0\nFoto: Brodolom za mondo.ba\nTokom proteklih 11 godina najiščekivaniji jednodnevni događaj u Bosni i Hercegovini i šire posjetilo je više od 50 hiljada ljudi. Brodolom, nadaleko poznat po inovativnosti i prikazivanju različitih mogućnosti elektronske muzike, spreman je da, u svom dvanaestom izdanju, evoluira.\nTako će glavna bina evoluirati - biće najviša i najveća ikad postavljena na ovakvom tipu zabave!\nPored glavne, po prvi put će biti postavljena još jedna bina, no osigurano je i mnoštvo drugih novosti kojima će posvjedočiti svi koji posjete dobru poznatu lokaciju Carinske zone - Šićki Brod u subotu, 7. jula!\nNa novom stejdžu setove će zavrtiti jedna od najtraženijih ženskih techno DJ-eva, Magdalena, neprikosnoveni Musumeci, dobitna sarajevsko - banjalučka kombinacija After Affair i dobro poznato ime bh. elektronske scene, rezident Brodoloma G. Edd!\nMagdalena će po drugi put nastupiti u Bosni i Hercegovini, ovaj put na na Brodolom Evolutionu. Malo je poznato da je članica etike DIYNAMIC, i to od samog osnivanja. Ubrzo je postala jedna od omiljenih producentica, a publika ju je zavoljela dok je bila za pultom klubova širom Europe, kao što je berlinski Watergate, kultni Egg u Londonu ili jedno od najomiljenijih mjesta za partijanere - Pacha na Ibizi!\nNjen specifičan muzički ukus, zanimljiv karakter i radno iskustvo dali su joj sve ono što treba svaki DJ posjedovati: znati šta ljudi žele i voditi ih kroz nezaboravno muzičko iskustvo. Magdalena ima sve to, u što su se uvjerili i svi koji su imali priliku da slušaju radio Ibiza Sonica, na kojem je imala i sopstvenu emisiju Magdalena’s Pony Farm.\nZanimljivo je da se pojam “poniji” odnosi na grupu djevojaka koje prate Magdalenu na svaki nastup i afterparty, ma gdje god da nastupa!\nBrodolom Evolution biće održan u subotu, 7. jula u Carinskoj zoni - Šićki Brod u Tuzli. Ulaznice, po promotivnoj cijeni od svega 15 KM, čime se ostvaruje ušteda od 50% u odnosu na finalnu cijenu, mogu se kupiti na svim prodajnim mjestima te online u sistemu kupikartu.ba. Osim regularnih, dostupne su i VIP ulaznice po cijeni od 50 KM.


Jokić radio stvar koju najviše voli pred partiju sezone, ima zanimljiv zahtev za upravu Denvera - Telegraf.rs\n05/12/21 | 07:47\nSrpski košarkaš uživao je na jednoj ergeli u blizini Njujorka\nVratio se Nikola Jokić na parket i Denver Nagetsi su ponovo na pobedničkom koloseku. Koliko srpski centar znači timu iz Kolorada svedoči i jučerašnji ubedljiv trijumf u "Medison Skver Gardenu" protiv Njujork Niksa (99:113) gde je tim srpskog košarkaša konstantno držao stvari u svojim rukama.\nNikola je meč završio sa 32 poena uz 11 skokova i pet asistencija. Bilo bi to verovatno i više da celu poslednju četvrtinu nije presedeo na klupi, jer je Denver uveliko rešio meč, pa je Maloun rešio malo i da ga odmori.\nA zanimljivo je da je Jokić pre meča uočen na jednom prilično interesantnom mestu. Svi znamo koliko Nikola voli konje i koliko se njima bavi tokom svake pauze u svom rodnom Somboru, pa ne čudi što se pre susreta sa Niksima obreo na jednoj ergeli pod imenom "Medouslend" gde je uživao u vožnji.\nPitali su ga novinari da li je taj detalj možda presudio da ima više energije na terenu nego što je to uobičajeno.\n- Zapravo, možda i jeste. Njih devetorica su bila sa mnom tamo i svi oni su bili i na utakmici. Sjajni momci i to je zaista jedna sjajna staza. Možda treba da provedem vreme sa konjima svaki put kada putujemo. Možda neko iz uprave kluba ili tako nešto može da proveri to - rekao je Nikola.\nVidećemo da li će uprava Denvera uspeti da pronađe nove konjičke staze u Čikagu, Nju Orleansu i San Antoniju, gde će Nikola Jokić sledeće gostovati uz nadu u nove sjajne partije.\nVideo: Jokić u noćnom klubu u Majamiju, dočekan kao car: Di džej mu pustio Bože pravde, Nikola odlepio\n5. decembar 2021 | 09:02\nOd četvrtka ce biti kod nas☝ Što dalje znači da treba da se vakcinišemo🤮 Ne vredi vam,necu pa necu


Boško na stazi (političkih) predaka - Nuspojave - Nedeljnik Vreme\nAli, šta je tu za čuđenje? Nacionalizam, sa pratećim epifenomenima (konzervativizam, klerikalizam, muškobanjastost, autoritarnost…), jedina je ideologija koju su Boško Obradović i društvo ikada imali, i stvarno bi bilo i glupo i nefer optuživati ga zbog toga što se ponaša u skladu s onim jedinim što je ikada zaista bio. S druge strane, izvestan prividni šum u "iskomuniciravanju" svog tobožnjeg presaldumljivanja uneo je sam Obradović lepo napisavši da vrlo dobro zna da režimi ove vrste koriste nacionalne frustracije i gorenavedena "bolna mesta" kao alatku za ubijanje svakog političkog pluralizma i demokratije, za držanje podanika pod moralnom ucenom "nacionalne stvari". Ni najvispreniji intelektualni prvaci Druge Srbije ne bi to tačnije sročili! Ali već u sledećoj rečenici, isti će Obradović reći da, jbg, Otadžbina i Srpstvo ipak jesu stvarno ugroženi po navedenim tačkama, i kako sad da se on, uzorni patriota, ne odazove pozivu Države (ovde prosto žanrovski ide naglasak na "a") da pripomogne u odbrani naših svetinja? To bi bilo kao da odbiješ poziv za mobilizaciju samo zato što ti se ne sviđaju brkovi glavnog generala ili dizajn simbola na kapi. Ovo potonje sam ja dodao, ali dosledno prateći ovaj bazično beogradskosindikalni rezon, koji naše "desničare" svih ili gotovo svih boja trajno – bez obzira na inicijalne namere – stavlja na stranu protivnu svakom pokušaju da se ovo društvo emancipuje, uredi i uljudi.\nNije li to, dakle, paradoksalno: Obradović odlično zna da tzv. režim takvima poput njega postavlja svojevrsnu demagošku zamku, ali ipak svesno odlučuje da u nju upadne. Ali paradoks je prividan, zapravo je sve savršeno logično. I odvija se uvek po istoj matrici, po kojoj nacionalisti, čak i tzv. liberalno-demokratski (među koje Obradović i društvo ionako nikada nisu spadali), u svakoj, ama baš svakoj situaciji između "nacionalnih pitanja" i demokratskog uređenja zemlje izabiru ovo prvo. Zato je pred kraj osamdesetih "patriotski" deo srpske disidentske elite između demokratije, Evrope i ostalih "slovenačkih" trica i kučina i "rešavanja našeg nacionalnog pitanja" (tad se to zvalo "izbori ili Ustav", ako se dobro sećam) izabrao ovo potonje – uz izvestan rezignirani uzdah, ali šta ćete, mora se tako, zna se šta su prioriteti. Zato su, recimo, radikali devedesetih u svakoj stvarno kriznoj situaciji (o)stajali uz Miloševića i njegov režim i čak s posebnim entuzijazmom obavljali njegove prljave poslove, mada bi o njemu u međuvremenu govorili sve najgore – mora se, zato što Kosovo, zato što "zapadne srpske zemlje"…


Dr Željko STANOJLOVIĆ: Ako imate problem sa masnim naslagama, mi imamo rešenje | Estetika\nDr Željko STANOJLOVIĆ: Ako imate problem sa masnim naslagama, mi imamo rešenje\nobjavila Estetika - Hirurgija & Kozmetika 18/11/2020\nLiposukcija i lipofiling predstavljaju izuzetno efikasne procedure za oblikovanje lica i tela, ali i njihovo podmlađivanje, s obzirom na ogromni potencijal stem ćelija koje se nalaze u masnom tkivu. Laserski asistirana liposukcija, aparatom poslednje generacije (LipoLife 3G) čini ove procedure znatno jednostavnijim, uz mnogo bolje estetske rezultate.\nPiše: dr Željko STANOJLOVIĆ, spec. plastične i estetske hirurgije\nLipofiling ili oblikovanje lica i tela transferom sopstvene masti je procedura koja je svoj procvat doživela u poslednjoj deceniji. Ona podrazumeva hirurško uklanjanje masnog tkiva iz jednog dela tela (putem liposukcije ili mikroliposukcije), preradu izvađene masnoće i njeno prenošenje u deo lica i tela kako bi se popunio volumen ili definisao novi, estetski prihvatljiviji oblik. Iako će jedan deo masnog tkiva apsorbovati organizam, veći deo će preživeti i na tom mestu ostati trajno. Za razliku od filera koji su tipično predvidivi u onome što pružaju, masno tkivo je manje predvidivo i možda se ne „primi“ u meri u kojoj bi bilo poželjno.\nDA LI JE LIPOFILING ZA VAS?\nPresađivanje masnog tkiva je dobro za osobe koje žele dugoročne rezultate u reoblikovanju i podmlađivanju lica i tela. Jer, osim što daje lepši oblik delovima lica ili tela gde je nedostatak masnog tkiva stvarao estetski disbalans, masno tkivo, pored masnih ćelija, sadrži i druge multipotentne ćelije (stem ćelije), koje se mogu diferencirati u pravcu različitih ćelija, tako da je njihov potencijal u regenerativnoj medicini neprocenjiv. Ovom metodom može se poboljšati kvalitet kože, uraditi korekcija bora, korekcija postojećih ožiljaka, nadoknada volumena, korekcija asimetrija na licu i telu.\nZa lice, najbolje rezultate transfer masti daje u zoni ispod očiju, oko usta (bore smejalice ili marionetske bore), za popunjavanje bora između obrva, za oblikovanje usana, obraza, slepoočnica, vilica i dela iznad obrva.\nKOREKCIJA OŽILJAKA TEHNIKOM LIPOFILINGA (TRANSFERA MASTI)\nKada je u pitanju telo, korišćenje lipofilinga je naročito efektno kod manjih povećanja grudi ili za rešavanje problema asimetričnih dojki, kao i za popunjavanje zadnjice („brazilski lifting zadnjice“).\nMasno tkivo ima potencijal da bude trajno i naučno je dokazano da ima dugoročne efekte na licu, s obzirom na to da se koriste male količine masnoće. Ukoliko krajnji rezultat bude nezadovoljavajući posle prve procedure, može se za nekoliko meseci uraditi dopuna.\nBezbednost ove metode je maksimalna ukoliko je sprovode hirurzi sa adekvatnom edukacijom iz ove oblasti.\nKod ove kombinovane operacije u kojoj je rešen problem viška kože na stomaku, asimetrije grudi i povećanje zadnjice, za poslednje dve je korišćena vlastita mast pacijentkinje dobijena tehnikom laserske liposukcije.\nLIPOSUKCIJOM DO LEPŠEG OBLIKA I DRAGOCENIH MASNIH ĆELIJA\nPrvi uslov za realizaciju transfera masti je da se do te masti dođe, a to se radi tehnikom liposukcije kojom se isisava masnoća iz delova gde je ima previše. Obično su to stomak, kukovi i bokovi.\nKoreni liposukcije sežu u početak 20. veka, da bi osamdesetih godina prošlog veka, zahvaljujući francuskom hirurgu Iv Žerar Iluz, unela revoluciju u plastičnu hirurgiju, jer je zahvaljujući njoj prvi put postalo moguće ukloniti masne naslage koje se nisu mogle ukloniti dijetama i fizičkom aktivnošću.\nDa bi se postigao optimalan rezultat, imperativ je adekvatna selekcija pacijenata, tako da se liposukcija radi samo kod pacijenata koji su zdravi i imaju realna očekivanja od ovog zahvata. Jer, liposukcija nije alternativa dijetama i mršavljenju, njen doprinos je da se minimalnim uklanjanjem masti postignu estetska poboljšanja tih regija.\nUkoliko se od liposukcije želi dugoročni benefit, neophodno je postoperativno održavati zdrav način života koji podrazumeva redovnu fizičku aktivnost i dobro izbalansiranu ishranu.\nZato su idealni kandidati za nju zdrave osobe sa maksimalnom prekomernom težinom od pet do deset kilograma.\nMože da se radi u opštoj ili nekoj vrsti lokalne anestezije, u zavisnosti od količine masnog tkiva koje se želi ukloniti, dužine i obima procedure, preferencije hirurga i pacijenta.\nU ordinaciji ,,Stanojlović”, koristimo laserski aparat za liposukciju poslednje generacije, koji pored samog procesa liposukcije aspiriranu mast obrađuje u zatvorenom sterilnom sistemu, te se ista može odmah upotrebiti kod istog pacijenta za korekciju drugih delova lica i tela.\nPored ove prednosti, laserski zrak koji topi mast ujedno vrši zatezanje kože u istoj regiji, tako da je retrakcija kože nakon liposukcije, odnosno njeno zatezanje, veća u poređenju sa klasičnom metodom liposukcije.\nPREDNOSTI LASERSKE LIPOSUKCIJE U ODNOSU NA KLASIČNU LIPOSUKCIJU?\n– oticanje nakon tretmana svedeno je na minimum;\n– brži oporavak;\n– jak efekat zatezanja kože;\n– transfer masti u istom aktu\n– manja mogućnost komplikacija\nKOJE DELOVE TELA MOŽEMO DA POPRAVIMO LASERSKOM LIPOSUKCIJOM I LASERSKOM LIPOLIZOM?\n– BUTINE – STRUK – NADLAKTICE\n– PODBRADAK – VRAT – STOMAK\n– ZADNJICA – KOLENA\nOdmah po povlačenju otoka, koža postaje zategnutija, a rezultati postaju sve bolji u narednih mesec, dva.\nDA LI SE NAKON TRETMANA OSEĆA BOL?\nNakon tretmana nema boli već može doći do manje osetljivosti tretirane regije.\nDA LI SE I KOLIKO DUGO OSTAJE U BOLNICI NAKON TRETMANA?\nZahvaljujući ovom inovativnom tretmanu, pacijent odmah nakon tretmana može da ide kući.\nESTETSKI STUDIO “STANOJLOVIĆ PHL”\nSPECIJALISTIČKA ORDINACIJA ZA ESTETSKU I PLASTIČNU HIRURGIJU\n065/ 350 21 70; 037/ 350 21 70\nKO JE KO U ESTETSKOJ HIRURGIJI SRBIJE: SVE ŠTO VAS INTERESUJE O DR ŽELJKU STANOJLOVIĆU


srbijasport.net - Vesti - Superliga Srbije - Odlazak strelca Nikolića otupio oštricu ''golubova''\nOdlazak najboljeg strelca Nemanje Nikolića u Saudijsku Arabiju, dan pre utakmice Spartaka ŽK i Voždovca, izgleda da je ostavilo traga i kumovalo porazu. Izostali su golovi za šta je bio zadušen pomenuti igrač, a ni drugi raalizatori nisu imali svoj dan.\n- Jako dobro smo odigrali, imali smo igru, bili u prilici da izjednačimo, promašili jedanaesterac (pogodili prečku). Evro gol koji smo primili ni tri golmana ne bi odbranila. Nismo imali ni dozu sreće u realizaciji i to vam je fudbal, nekad budete nagrađeni, nekad ne - konstatuje trener Vladimir Gaćinović i napominje da je meč na "Krovu" počelo šest bonus i još dvojica su sa klupe ušla u igru.\nIzmeđu Voždovca i narednog protivnika Mladosti, Subotičane očekuje utakmica šesnaestine finala Kupa u Kragujevcu sa srpskoligašem Sušicom. Biće to prilika da Gaćinović na put povede kombinovani tim sastavljen od igrača koji su imali manju minutaću i dojučerašnjih omladinaca.\nVeću pažnju stručni štab superligaša sa severa Bačke, razumljivo je, posvetiće narednom protivniku Mladosti. - Radi se o najiskusnijoj ekipi u ligi koji, za razliku od nas, ubace po nekog mlađeg igrača. Mogu svakog da dobiju, specifičan neguju stil, čovek na čoveka. Nezgodni su za svakog, ne samo za nas – upozorava iskusni stručnjak, koji neće moći da računa na usluge povređenog Srećkovića, Jočića, Đurasovića i Brankovića.\nSuperliga Srbije Muškarci Linglong Superliga Srbije Spartak ŽK Voždovac Srbija Severnobački okrug Subotica


“Dani ludaje” predstavljeni u Segedinu – TV Kikinda\n“Dani ludaje” predstavljeni u Segedinu\nGrad Kikinda je u petak, 1. septembra, po prvi put predstavio manifestaciju “Dani ludaje” u Segedinu. Promocija je održana u okviru privredno-turističkog foruma u organizaciji privrednih komora Vojvodine i Županije Čongrad i Ambasade Republike Srbije u Budumpešti.\n-Grad Kikinda, po prvi put, u nizu promocija uoči samih dana “Dana ludaje”, predstavljanje organizuje u Segedinu. U ovome su nam pomogli Privredna komora Vojvodine, Privredna komora Čongrad i Ambasada Republike Srbije. Do sada smo akcenat stavljali na naše prve susede iz Rumunije, ali sada smo procenili da je pravi momenat da pozovemo i naše komšije iz Mađarske da nam budu dragi gosti – istakao je Saša Tanackov, član Gradskog veća.\nNajstarija i najveća manifestacija u našem gradu, biće održana od 21. do 24. septembra i ove godine svim posetiocima ponudiće zanimljive kulturne, sportske i zabavne sadržaje.\n-Na pragu smo 32. “Dana ludaja”, manifestacije koja je poznata ne samo u našem gradu nego i šire. Pre više od tri decenije počela je kako jednodnevna priredba, a sada se održava četiri dana. Trudili smo se da ne odstupamo od dosadašnjih programa sa akcentom na decu i merenje najduže i najteže ludaje. Ove godine promenili termin održavanja manifestacije, a da li će to uticati na takmičarski deo videćemo – rekla je Marijana Mirkov iz Kancelarije za turizam.\nNa privredno-turističkom forumu bilo je 11 promocija od kojih su, predstavnici turističke privrede i Grada Segedina, kao i ambasador Srbije u Mađarskoj Njegova Ekselencija Rade Drobac i ministar savetnik, naš sugrađanin, Oto Kišmarton, kikindsku proglasili za najbolju.\n-Prvenstveni cilj saradnje između privrednih komora Vojvodine i Čongrad je bolja saradnja između firmi iz dve regije. Akcenat je na malim i srednjim srednjim preduzećima. Posetili smo privredne komore Subotice i Vojvodine u maju kada je potpisan Sporazum o saradnji, kojim je obuhvaćen i ovaj poslovni forum koji je baziran na turizmu dodao je Pal Nemeš, predsednik Privredne komore Županije Čongrad.\nVojvodina ima zanimljivu turističku ponudu, dodala je Bojana Miljuš, zamenica generalnog sekretara Privredne komore Vojvodine:\n-Privredna komora Vojvodine sa Županijom Čongrad ima odličnu saradnju. Ovoga puta naš zajednički cilj bio je da uspostavimo kontakt između mađarskih i vojvođanskih turističkih privrednika. Želja nam je da povećamo turistički promet i da pomognemo bolju saradnju u oblasti turizma dve zemlje. Naši turistički radnici imali su mogućnost da se upoznaju i sa dobrom praksom mađarskih privrednika.\nU Segedinu je prikazan promo film o “Danima ludaje”, a gosti su imali priliku da uživaju u odličnom nastupu hora “Čuperka” i piti od ludaje. Organizatori “Dana ludaja” očekuju veliki broj gostiju iz Rumunije i Mađarske, kao i iz okolnih mesta.\n2 septembra, 2017 Aleksandra Djuran\n← Dinje na kikindskoj pijaci prodavane za 50 dinara kilogram Opremanje graničnog prelaza Nakovo-Lunga →


iribinaVKBI – Promovirana knjiga ‘Ehli-bejt u kulturnoj i duhovnoj baštini Bosne’iribinaVKBI – Promovirana knjiga ‘Ehli-bejt u kulturnoj i duhovnoj baštini Bosne’\nHome/bih/VKBI – Promovirana knjiga ‘Ehli-bejt u kulturnoj i duhovnoj baštini Bosne’\n1 Oktobra, 2020Last Updated: 1 Oktobra, 2020\nU Vijeću Kongresa bošnjačkih intelektualaca, uvažavajući epidemiološke mjere, promovirana je Knjiga ‘Ehli-bejt u kulturnoj i duhovnoj baštini Bosne’ autora Amara Imamovića, koja se sastoji od dvije zasebne knjige.\nPromotori knjige prof.dr. Ćazim Hadžimejlić, prof.dr. Sead Šemsović i mr.sci Sead Halilagić istakli su značaj knjige i čestitali autoru za višegodišnji rad, posebno s aspekta rasvjetljavanja specifičnosti uloge i značaja Ehli bejta – porodice posljednjeg Božijeg poslanika Muhameda a.s. u kulturnoj, duhovnoj i vjerskoj tradiciji Bošnjaka.\nKnjiga donosi svjedočanstva o Ehli bejtu s aspekta kulturne, tradicijske i duhovne baštine muslimana u Bosni i ne zalazi u pitanja vjersko-pravnih aspekata odnosno pravaca islamske vjere (sunizma ili šiizma).\nAutor knjige Amar Imamović istaknuo je da se u Bosni i u tom aspektu može sasvim jasno uočiti bosanskohercegovačka islamska vjerska posebnost.\n– Naglasio je da su muslimani u BiH prije svega svoj odnos prema Ehi-bejtu iskazivali putem ljubavi te da je nevjerovatan broj pisanim dokumenata, pjesama, usmenih predanja, kaligrafskih izraza, građevinskih objekata, koji kroz stoljeća svjedoče ljubav i poštovanje prema porodici posljednjeg Božijeg poslanika Muhameda a.s. na autentičan način, koji se u današnjem vremenu ne može naći u tradiciji drugih naroda koji pripadaju islamskom civilizacijskom krugu u svijetu – navodi VKBI.\nPromovirana knjiga predstavlja pionirsko djelo u toj oblasti, koje na jednom mjestu prezentira višestoljetno kulturno sjećanje na Ehli Bejt i istovremeno produžava i od zaborava sprječava kulturnu i vjersku posebnost Bošnjaka kroz stoljeća.\nNaslovnu stranu knjige krasi slika simbola glavnog grada BiH – sarajevskog sebilja, sa česmama iz koje teče pitka voda, koji je suštinski vezan i posvećen sjećanju na unuka Poslanika Muhameda hazreti Husejina koji je sa svojim najbližim članovima porodice ubijen u tragičnom događaju na Kerbeli, kako istaknu autor, žedan pored rijeke Eufrat.\nTa vrsta simbolike sjećanja na porodicu Poslanika Muhameda, kroz tananu prefinjenosti putem simbolike vode da se „žedni ljudi mogu napojiti i utoliti žeđ“, utkana je kroz mnoge primjere u životu muslimana u Bosni i Hercegovini, navodi se u saopćenju.\nStalna postavka video izložbe “Srebrenica: Naša priča” od danas u Memorijalnom centru Srebrenica\nEvropi prijeti nezapamćena nestašica plina


Srbi iz Amerike i Kanade pomažu KBC u Mitrovici | Radio Kosovska Mitrovica\nĐurić: Podeljeni lekovi, hrana i zaštitna sredstva građanima na KIM\nNa Kosovu bez novoinficiranih, izlečena četiri lica od Covid-19\nGrađani uhapšeni za vreme pandemije neće biti procesuirani\nGrenel ostaje specijalni izaslanik predsednika SAD u dijalogu Beograda i Prištine\nSlava bogoslovije i kraj školske godine obeleženi u Prizrenu\nSrbi iz Amerike i Kanade pomažu KBC u Mitrovici\n13. April, 2019 11:51 |\nKliničko-bolničkom centru u severnom delu Mitrovice uručena je računarska i medicinska oprema, koja je rezultat akcije Srba širom Sjedinjenih Država i Kanade.\nĐorđe Popović, uručio je donaciju i kazao da je ona rezultat višemesečne akcije, a sve zahvaljujući darodavcima i podršci sveštenstva crkve Svetog Đorđa u San Dijegu.\n„Od novembra do marta meseca prikupili smo skoro 13 hiljada dolara. Nadam se da će ova akcija biti samo prvi korak u onome što naša zajednica može učiniti za Srbe i zdravstveni sistem na Kosovu i Metohiji,“ – kaže Popović.\nMilan Ivanović, direktor KBC-a u Mitrovici, zahvalio se na donaciji i kazao da će ona puno značiti u ukazivanju još bolje zdravstvene zaštite pacijentima.\n„Mi zahvaljujemo našoj braći iz Amerike i svima onima koji su učestvovali u ovoj humanoj akciji. Naravno da će nam ova pomoć veoma mnogo značiti, posebno u elektronskom prepisivanju recepata. Takođe, ovi medicinski aparati – tenziometri podeliće se domovima zdravlja, bolnici i svim medicinskim službama i pomoći će u ukazivanju još bolje zdravstvene zaštite našim pacijentima,“ – dodaje Ivanović.\nDonirana pomoć KBC-u u Mitrovici sadrži trideset računara, pet laserskih štampača i pedesetak tenziometara (aparata za merenje krvnog pritiska).


Nikola Unković već sada spreman za velike izazove | www.025.rs\nwww.025.rs / SOMBOR / Nikola Unković već sada spreman za velike izazove\nNikola Unković već sada spreman za velike izazove\nPrve dane letnje pauze defanzivac Radničkog 1912 Nikola Unković (21) koristi da samokritički analizira svoj učinak u timu somborskog trećeligaša. Korpulentni Beograđanin, koji se timu priključio poslednjeg dana zimskog prelaznog roka, smatra da je treće mesto na kraju prvenstva zadovoljavajući uspeh, ali kao i mnogi drugi ubeđenja je da se uvek može bolje i više.\n-Imali smo loš start sezone i to je bilo presudno. U trenutku kada sam došao u klub bili smo na desetom mestu sa vekikim bodovnim zaostatkom iza Mladosti GAT i faktički je bilo nemoguće dostići lidera koji je skup odličnih igrača. Ipak, smatram da smo pokazali određeni kvalitet i da ova ekipa ima perspektivu, naglašava Unković koji je zbog papirologije ostao uskraćen nastupa za reprezentaciju Crne Gore, kao i internacionalne karijere u Portugalu i Slovačkoj. – Otac mi je iz Crne Gore, a ja sam rođen u Beogradu gde sam proveo čitav život i posedujem srpsko državljanstvo. Dobio sam poziv da nastupim za omladisku reprezentacije Crne Gore, ali su se isprečili propisi oko dobijanja državljanstva, pa nisam imao pravo da nastupim na zvaničnim utakmicama. Slične stvariu su mi se dogodile i u Portugali, ali šta da se radi, život teče dalje.\nBoravak u Somboru mladi Unković je iskoristio da se ustali u prvi tim i da igrama skrene pažnju na svoj neosporni kvalitet. Pored defanzivnih zadataka u prekidima ima obavezu da ugrozi protivnički gol, ali ga krase i dugi i precizni pasovi kojima često upošljava saigrače iz napadačke formacije. Verovatno da će ta osobina biti jedna od glavnih karakteristika mladića pred koji je blistava fudbalska karijera i na koga već sada mnogi motre.\n-Žalim da naglasim da se odlično osećam u Somboru i da je Radnički 1912 klub u kome bi svako poželeo da igra. Ljudi koji vode ovaj sportski kolektiv su krajnje korektni i stvorili su uslove kakve malo ko ima u Srbiji. Poštuju se dogovori, nema dodatnih pritisaka i od nas igrača se jedino traži da savesno odradimo ono zbog čega smo angažovani. Iz tog razloga, ali i zbog kompletne situacije smatram da Sombor zaslužuje mesto u saveznom rangu takmičenja. Nadam se da ću nastaviti da branim boje Radničkog 1912 i u narednom periodu, naglašava Unković.\nUprava Radničkog 1912 već se izjasnila da će u novom šampionatu od starta napasti lidersku poziciju. Zadatak nimalo lak, ali mladi defanzivac to smatra kao dodatni motiv.\n-Pravo je zadovoljstvo biti deo tima koji od početka zna šta želi i u takmičenje ulazi sa jasnim ciljem. Mene inspirišu utakmice koje imaju važnost i značaj, pa se iskreno nadam da ću biti u prilici da dam svoj doprinos u ostvarenju istorijskog klupskog uspeha. Biće nam lakše i bolje kada se na tribinama našeg prelepog Gradskog stadiona nađu i navijači, sa kojima ćemo od početka krenuti u sezonu izazova, poručuje Unković koji očigledno da želi biti uzdanica i deo tima koji planira da zlatnim slovima ispoše istoriju somborskog fudbala.\nU Španiju od danas sa sertifikatom o vakcini: Priznaje se i kineski Sinofarm


LEGO Ghostbusters setovi stižu u 2016.\n| LEGO vesti | Angry Birds setovima se u 2016. priključuju i LEGO Ghostbusters setovi: “Lovci na duhove” postaju nova, zvanična LEGO tema\nSve, koji su voleli da gledaju Goustbasterse (Ghostbusters) kao mali, je već obradovala vest da u junu 2016. stiže nastavak filma, u kome pored Endija Garsije i Bila Mareja, četiri žene preuzimaju borbu protiv duhova.\nLjubitelje LEGO kockica (a naročito setova 21108 i upravo najavljenog 75827) će sada obradovati vest da je LEGO Grupa upravo objavila da su sklopili partnerstvo sa Sony Pictures-om kroz koje su obezbedili licencu za proizvodnju cele serije setova zasnovanih na ovoj franšizi.\nMi jedva čekamo da vidimo nove LEGO Ghostbusters setove, a vi?\nJeftine LEGO kocke su konačno stigle i to po evropskim cenama - dobrodošli u Kockarium.rs\nKockarium 11. novembra 2015.\nMnoge će razočarati cena ovog seta: Gostbusters centrala je zvanično najavljena\ntijanakn 23. novembra 2015. :\nBravo, imali su bas puno glasova. Centrala izgleda sjajno. Mozda kupimo, taman je za sad za devojcice, hehehe.\nadmin 23. novembra 2015. :\nZapravo, nastala je čitava kontroverza oko izbora ovog seta jer je LEGO odbio predlog iz Ideas glasanja, da bi ubrzo potom objavio skoro identičan set.\nSvoj postupak pravdaju time što je već duže vreme u planiranju i dizajniranju čitava serija Ghostbusters, a po pravilima Ideas konkursa, ukoliko sam LEGO planira set ili temu sličnu predloženoj, imaju pravo da je odbiju.\nKao gest “izvinjenja” obećali su tvorcu Ideas modela poklon – jedan primerak seta kad krene u prodaju. 🙂\n🛍 NOVO! 💎 DOTS: kreativne narukvice i kućni dekor! Odbaci


Веселиновић у Житопеку | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Veselinović u Žitopeku\nVeselinović u Žitopeku\nPredsednik Udruženih sindikata Srbije „Sloga“ Željko Veselinović obišao je juče kolege iz Sindikata “Sloga Žitopek” u Nišu. Sastanak koji je trebao da se održi sa rukovodstvom Žitopeka u vezi sa ovonedeljnim otpuštanjem 130 radnika nije održan uprkos ranijoj najavi i dogovoru.\nOd kada je slovenačka kompanija „Don Don“ preuzela većinski paket niške pekarske industrije „Žitopek“, za radnike ovog nekada najvećeg pekarskog preduzeća ne prestaju muke.\nPočetkom nedelje uručeno je 130 otkaza za radnika ovog pekarskog preduzeća.\nAleš Mozetič, vlasnik slovenačke kompanije nije ispoštovao raniji dogovor i obećanje radnicima da će u „Žitopeku“ zadržati broj zaposlenih u okviru od 250 do 300 radnika.\nNaprotiv, iskoristio je novi Zakon o radu i prekršio stari, tako što je Pravilnikom o unutrašnjoj organizaciji ugasio mnoga radna mesta u postojećim pogonima i 130 radnika proglasio tehnološkim viškom, dok još 70 radnika očekuje upućivanje na rad „lizingom“ u drugo preduzeće.\nBudući da je ovo bila jednostrana odluka poslovodstva koje je prekršilo i stari i novi Zakon o radu, jer se nije konsultovalo sa predstavnicima radnika, Udruženi sindikati Srbije “Sloga” su ranije najavili i zakazali razgovor sa poslovodstvom Žitopeka na kojem je trebalo da se razgovara o kriznoj situaciji nastaloj nakon uručenja otkaza za 130 radnika.\nMeđutim, umesto socijalnog dijaloga i razmatranja novonastale situacije, rukovodstvo Žitopeka je prema rečima sekretarice bilo van zgrade i na nekakvim sastancima, ili je možda “pobeglo” da se nebi suočili sa radnicima kojima su dali nezakonite otkaze?\nTim povodom, Željko Veselinović i Predrag Banković, predsednik Sloge u Žitopeku izdali su zajedničko saopštenje za javnost. ( Pogledaj saopštenje)\nLider Sloge je razgovarao sa svojim sindikalnim kolegama o novonastalom problemu i obećao im svu potrebnu pomoć u rešavanju problema.\nNakon toga su zajednički obišli pogone ovog nekada najvećeg preduzeća za proizvodnju hleba i preradu žita koji su delovali tužno sa zatvorenim pekarama i postrojenjima.\nNAZAD: Rukovodstvo Žitopeka izbegava socijalni dijalog\nNAPRED: Sloga osnovala povereništvo u Pirotu


Nišlije održale koncert u Vaseljenskoj patrijaršiji | Južna Srbija Info\nPočetna | Kultura | Koncert u Vaseljenskoj patrijaršiji\nNišlije održale koncert u Vaseljenskoj patrijaršiji\n06.12.2015. Južna Srbija Info\nNiška crkvena pevačka družina "Branko" u prvoj poseti Konstantinopolju – Istanbulu.\nU svojoj 128 godina dugoj i bogatoj istoriji neprekidnog postojanja i rada, kao i četvrt veka uspešnog nastupanja obnovljenog horskog ansambla pod upravom gospođe Sare Cincarević, NCPD "Branko" posetila je prvi put u svojoj istoriji jedan od najstarijih gradova na svetu - nekadašnji Konstatinopolj, danas Istanbul, uspešno održavši koncert u jednom od hramova Vaseljenske patrijaršije.\nSa blagoslovom i preporukom Njegove Svetosti Patrijarha Srpskog G.G. Irineja i s blagoslovom nadležnog arhijereja, episkopa Raško-prizrenskog G.G. Teodosija, a na poziv Njegove Svesvetosti, Arhiepiskopa Konstantinopoljskog, Novog Rima i Vaseljenskog patrijarha Vartolomeja Prvog, NCPD "Branko" uzela je učešće u proslavi praznika Svetog apostola Andreja Prvozvanog, osnivača crkve u Konstantinopolju i praznika Vaseljenske patrijaršije.\nKoncertu su, pored Njegove Svesvetosti Vaseljenskog patrijarha Gospodina Vartolomeja I, prisustvovali istaknuti velikodostojnici svih hrišćanskih konfesija, gospodin Zoran Marković, generalni konzul Republike Srbije u Istanbulu, predstavnici diplomatskog kora, drugi gosti Vaseljenske patrijaršije, kao i predstavnici grčke zajednice u ovom gradu. U punom hramu, Hor je pod dirigentskim vođstvom gospođe Sare Cincarević, vrlo uspešno izveo trinaest kompozicija duhovne muzike sa nekoliko solo deonica gde su se istakli solisti: Marijana Radosavljević, sopran, Danica Gostović, alt, Hadži Mario Petrović, tenor, Andrej Cincarević, bariton i protođakon Vladimir Rumenić, bariton. Nakon uspešno održanog koncerta priređen je svečani banket.\nNa sam dan Svetog prvozvanog apostola Andreja, članovi i prijatelji hora ''Branko'' prisustvovali su Svetoj arhijerejskoj liturgiji u patrijaršijskom hramu "Svetog Đorđa Pobedonosca", u samom sedištu Vaseljenske patrijaršije, kojom je načalstvovao Njegova Svesvetost Vaseljenski Patrijarh gospodin Vartolomej Prvi. Gosti iz Niša poklonili su se i celivali mošti Sv. Jovana Zlatoustog i Sv. Grigorija Bogoslova kao i mošti tri svetiteljke koje se nalaze u ovom hramu, kao i jednoj od najcenjenijih i najsvetijih relikvija ovog hrama - delu crnog stuba za koji je bio vezan i bičevan u strasnoj sedmici Gospod Isus Hristos.\nNCPD "Branko" posetila je nekadašnji centralni deo starog Konstantinopolja - Hipodrom (danas Trg sultan Ahmeta), sa svim njegovim znamenitostima, velelepni hram Svete Sofije (Aja Sofija), nekadašnjeg najvećeg pravoslavnog hrama na svetu (više od 9 vekova u funkciji), zatim džamije (više od 4 veka u funkciji), kako bi od 1935. godine ova velelepna građevina bila pretvorena u muzej, što je i danas.\nČlanovi hora "Branko" obišli su Muzej Topkapi palatu - centralnu carsku palatu, gde su vekovima stolovali i odakle su vladali carstvom sultani Otomanske imperije.\nNišlije su posetile i crkvu Hora (Muzej Karije), koja se nalazi na severnom ulazu u grad, a zatim su posetili i pravoslavnu crkvu Vlahernu, smeštenu uz obalu zaliva Zlatni rog. U hramu se nalazi čudotvorna ikona Presvete Bogorodice, kao i čudotvoran izvor vode.\nObilazak je obuhvatio i prelepu Dolmabahče palatu, na samoj obali Bosforskog moreuza. Ona se i danas koristi u zvanične državničke protokolarne svrhe.\nSa ovog putovanja svima će ostati u nezaboravnom sećanju poučni komentari i pojašnjenja o hramovima i istorijskim događajima vezanim za njih od strane cenjenog protojereja - stavrofora oca Milutina Timotijevića, rektora Prizrenske bogoslovije.\nOvim svojim pokloničkim i radnim putovanjem NCPD "Branko" je uspešno završila ovu kalendarsku godinu, kao i četvrt veka od podmlađivanja horskog ansambla i isto toliko godina uspešnog rada dirigenta sa najdužim dirigentskim stažom u istoriji ovog hora, gospođe Sare Cincarević, čime je dostojanstveno i sa najvišim uspehom reprezentovana naša Crkva, država i carski grad Niš.\n# Zoran Marković Carigrad Isus Hrist poseta nastup Jana Radosavljević dirigent Crkveno igračko-pevački ansambl Branko Istanbul Branislav Tikić Aja Sofija Vaseljenska patrijaršija Patrijarh Vartolomej Sara Cincarević\nPotpisan dekret o nezavisnosti ukrajinske crkve\nZahvalnost vaseljenskom patrijarhu Vartolomeju\nsaobraćaj poplava recept Klinički centar Niš saobraćajna nezgoda Južna Srbija Info Beograd Tržnica JP investicije Kuršumlija Darko Bulatović Preševo Medijana gradska opština košarka Gradina Dragana Sotirovski Vranje Koronavirus Zoran Perišić Vladičin Han Dom zdravlja ubistvo Aleksinac Aleksandar Vučić Leskovac Klinički centar studenti fudbal Pirot Niška Banja Prokuplje Radnički FK Skupština grada Niša DS Niš Vlada Republike Srbije policija SNS Goran Cvetanović SPC


Izvor: Blic arhiva vesti 31.01.2016 - Naslovi.net\nBombaški napadi u Siriji: U tri eksplozije poginulo 60 osoba\nBroj poginulih u tri eksplozije bombe u blizini šiitskog svetilišta Sajida Zeinab, južno od prestonice Damaska, porastao je na 60, saopštila je Sirijska opservatorija za ljudska prava. Među poginulima je i 25 šiitskih boraca, preneo je Rojters… »\nStefanović: Primili smo različita upozorenja zbog terorizma prethodnih meseci\nMigranti će jednim biometrijskim dokumentom prolaziti kroz celu rutu evropskih zemalja, naveo je danas ministar unutrašnjih poslova Nebojša Stefanović. Kako navodi Stefanović, sledeće nedelje prisustvovaće regionalnom sastanku policije u Skoplju… »\nSutra oblačno i toplo, temperatura do 18 stepeni\nU Srbiji se sutra posle oblačnog i mestimično kišovitog jutra tokom dana očekuje razvedravanje, sa najvišom dnevnom temperaturom od 18 stepeni, saopštio je Hidrometeorološki zavod Srbije. Duvaće slab i umeren, zapadni i severozapadni vetar… »\nBlic: TOPLO-HLADNO U utorak do 22 stepena, u četvrtak SUNOVRAT TEMPERATURE\n31.01.2016 Blic, kategorije


DOKTOR KON: Ne možemo dočekati četvorocifrene brojeve sa sadašnjim merama, to svima treba da je jasno! | Novosti.rs\nIstiče da je etički potpuno neprihvatljivo da zdravstveni radnik ne bude vakcinisan u ovakvoj situaciji. Navodi i da čekanje i premišljanje oko vakcinacije postaje opasno.\nPredrag Kon je, gostujući u Jutarnjem dnevniku RTS-a, naveo da se epidemiološka situacija jasno pogoršava, s tim što je još uvek relativno mirno.\n- To je posledica toga što dolazi do proboja imuniteta i kod vakcinisanih. Oni imaju daleko blažu kliničku sliku, ali se dešava. Čekanje i premišljanje oko vakcinacije postaje opasno, jer će se produžiti sve ovo. Nevakcinsanje mladih direktno nastavlja ovo pandemiju - kaže Kon.\n- To će se zaista i dogoditi, očekujemo da se to dogodi i kod nas. Da li ćemo imati ograničenja vremenskog trajanja da na taj način rešavao taj problem ili će se dati preporuka - videćemo. U svakom slučaju to je na dnevnm redu vrlo brzo i moraće se doneti neko rešenje - naveo je Kon.\nEtički potpuno neprihvatljivo da zdravstveni radnik ne bude vakcinisan\n- Ono što je bitno je da se i tu među mlađima i pogotovu ženskim osobama javio otpor zbog straha od jedne teške zablude da vakcina može uticati na sposobost rađanja. To nikakve veze nema sa istinom. To je jedna od osnovnih razloga zašto je to usporeno u tom medicinskom sektoru - naglasio je Kon.\nIstiče da je etički potpuno neprihvatljivo da zdravstveni radnik ne bude vakcinisan u ovakvoj situaciji. "Ne samo zbog sebe, nego zbog potencijalne opasnosti za pacijente", poručuje Kon\n- Mi imamo problem nekih Ustavnih ograničenja - i dodaje da etika javnog zdravlja ima vrlo jasne principe.\n- To je radi zaštite zdravstva i zdravstvene bezbednosti bilo neophodno. Takve situcije u javnom zdravlju postoje i postoji etika javnog zdravlja - kaže Kon.\nNaglsio je da ustavna ograničenja treba da se preispitaju i da se do kraja razmotri šta je to što je obavezujuće i šta je obavezno zakonom.\nNemam ništa protiv motivacije stvaranjem lagodnosti za one koji su vakcinisani\n- Ja nemam apolutno ništa protiv toga da se na drugi način motivišu oni koji ne žele da se vakcinišu, a to je stvaranjem određenih lagodnosti za one koji su vakcinisani. To ima etičko opravdanje, jer kada se prave određeni skupovi kao što si festivali, slavlja vodite računa da su tu samo zaštićeni ljudi - rekao je Kon.\nNa pitanje očekuje li se 1. avgusta pooštravanje mera, Kon kaže da se nije odustalo ni od čega i da je stavr u tome postoji li volja ili nema volje.\nPredrag Kon Krizni štab korona virus DR KON doktor Kon


5 NAČINA KAKO DA SE BORITE SA STRESOM! · Poliklinika Intertim\nPočetna > Saveti\t> 5 NAČINA KAKO DA SE BORITE SA STRESOM!\tSaveti · Press Clipping · Sistematski pregledi · Izračunajte BMI · Kalorijske tablice\nVaš šef je pravi gad? Nepredviđeni trošak vam je skroz poremetio budžet? Ne slažete se sa suprugom?\nBes vam se skuplja i uskoro ćete proključati. Kako da se suočite sa svim ovim?\n1. Dišite duboko da biste se smirili\nJedan od najboljih načina da se nosite sa stresom jeste nešto što inače radite – disanje. Ipak, nije reč o bilo kakvom disanju – dišite iz stomaka.\nOvo je tip disanja u kom vam se stomak izbaci kada udahnete. Vežbajte ovo disanje tako što ćete sporo udisati kroz nos i polako izdisati kroz usta. Ovo možda deluje suviše jednostavno da bi pomoglo, ali postoji naučno objašnjenje zašto ovo funkcioniše.\nKada smo pod stresom ili uznemireni, naš simpatički nervni sistem (mod za krizne situacije) se aktivira. Ovaj način disanja uključuje naš parasimpatički nervni sistem i to nas smiruje.\nEfekte ovog načina disanja možete pospešiti kombinovanjem sa smirujućom mantrom ili vizualizacijom.\n2. Savladajte stres fizičkom aktivnošću\nTakođe, protiv stresa je odlična i joga, s obzirom da je fokusirana na disanje i psihofizičku aktivnost.\n5. Ako ništa od navedenog ne pomaže, potražite pomoć\nAko vam se dešavaju ovakve promene, najbolje bi bilo da potražite stručnu pomoć. Zakažite pregled kod našeg psihologa i suočite se sa svojim stresom.


Home >>> Apps >>> Auto 3G – Cydia aplikacija za štednju baterije\nOmizi 01/01/2011\tApps, Cydia, Cydia Apps 3 Komentara\nIskoristio bih ovu priliku da svim čitateljima zaželim sretnu Novu 2011. godinu i sve najbolje u njoj. U ovo postu bih vam želio predstaviti jednu Cydia aplikaciju koja će vam itekako pomoći da sačuvate vašu bateriju i produljite njen radni vjek. Naime radi se o Cydia aplikaciji koja sama brine o vašoj 3G mreži i po potrebi gasi je u cilju štednje baterije. Aplikacija je jako jednostavna za korištenje, lako ćete podesiti sve parametre na njoj, a ja ću vas u ovom postu provesti i kroz korisnički interfejs. Aplikacija radi na principu, da kada zaključate svoj iPhone, automatski sama gasi 3G mrežu, te ostaje u EDGE i time omogućava da vam je internet konekcija u pripravnosti,a sa druge strane štednja baterije je velika, jer i sami znamo da je 3G mreža jedan od najvećih potrošača baterije. Znači radi se o aplikaciji koja umjesto vas razmišlja i sama gasi 3G mrežu kada nema potrebe za njenim korištenjem, te vas tako oslobađa same brige da svoju 3G mrežu gasite manualno svaki put prije zaključavanja iPhonea. Vrijedno je napomene također i to da čim se iPhone otključa, aplikacija ponovno pali 3G mrežu i time vaš telefon vraća u stanje u kakvom je bio prije zaključavanja. Doista korisno, ne znam za vas, ali ja naprosto obožavam aplikacije poput ove koje me oslobađaju tereta stalnog razmišljanja tipa “DA LI SAM URADIO OVO ILI ONO”.\nPrije nego krenemo u slikoviti tutorijal i upoznavanje sa ovom aplikacijom, moram vam napomenuti da za ovu aplikaciju morateimati jailbreak-an iPhone. Ako do sada niste jailbreak-ali svoj iPhone možda je sada pravo vrijeme za to, obzirom da je izašao i untethered jailbreak za iOS 4.2.1, tako da su sada svi iOS pokriveni trajnim jailbreakom. Oni neodlučni mogu na našim stranicama upoznati razloge i prednosti jailbreak-a.\nPrva stvar koju trebate uraditi je, kao i do sada, otvoriti Cydia te u Search baru utipkati Auto 3G:\nKao što i sami vidite ova aplikacija se nalazi u Cydia repo-u BigBoss, i nije besplatna. Cijena ove aplikacije je 5,99$, ali smatram da je cijena više nego simbolična za prednosti koje ova aplikacija nosi sa sobom. Ušteda baterije korištenjem ove aplikacije zna biti i preko 50 %, što znači da će vam baterija trajati duplo duže i to bez potrebe da se vi brinete o tome. Kada se uporede cjena i ono što dobivate mislim da je ova aplikacija pravi izbor. Za sve koji nisu navikli plaćati aplikacije, moj savjet je da google-ate i pronađete više repo source-a za Cydia-u, jer navodno ova aplikacija je besplatna na nekim repo source-vima.\nBilo kako bilo, izbor je na vama, ali sigurno nećete pogriješiti izborom ove aplikacije.\nTapnite na aplikaciju, a zatim na install u gornjem desnom kutu zaslona:\nNakon instalacije, Cydia će zahtjevati restart springboard-a. Nakon restarta, spremni ste koristiti aplikaciju.\nNa zaslonu će vam se pojaviti ikonicasa imenom Auto 3G, tapnite na nju i otvorit će vam se grafičko sučelje ove aplikacije:\nPod opcijom Charging možete izabrati u kom modu konekcije će biti vaš iPhone kada se nalazi na punjaču. Možete izabrati između 3G i EDGE mreže. Ja osobno držim ovu opciju na 3G jer mi nije toliko bitna štednja baterije kada mi se mobitel nalazi na punjaču.\nOpcija Timeout vam omogućava da podesite vremensku odgodu gašenja 3G mreže nakon zaključavanja vašega iPhone-a. Ponuđena odgoda je od 5 sekundi do 1 sata.\nI posljednja u nizu opcija, je opcija koja ovu aplikaciju izdvaja daleko iznat konkurentskih je opcija Application White List. Ovo vam omogućava da sami izaberete aplikacije koje će imati prednost nad aplikacijom 3G, te kada one rade u background-u neće se gasiti 3G opcija kada zaključate vašeg iPhone-a. Ovo je recimo korisno da na ovu listu dodate torrent aplikaciju, te da se 3G mreža ne gasi kada download-ujete neki torrent.\nNakon što ste jednom podesili parametre ove aplikacije, više ne morate brinuti jer će ona raditi u backgroundu i više je nikada ne morate ponovno aktivirati.\nNe propustite priliku te nam svoje povjerenje ukažite jednim like-om na Facebook-u ili Twitter-u i time nas učiniti dostupnijim ostalima koji još uvjek nisu čuli za Omizio.com.\n3g mreža 3g na ajfonu ajfon ajfon 3G ajfon 4 aplikacija aplikacije app auto 3g cydia korak po korak pictures upute\t2011-01-01\nTags 3g mreža 3g na ajfonu ajfon ajfon 3G ajfon 4 aplikacija aplikacije app auto 3g cydia korak po korak pictures upute\nMolim vas da mi pomognete kako da platim aplikaciju AUTO 3G preko Cydie, ako nemam kreditnu karticu. Može li se platiti na način da se skine sa mobilnog računa direktno ili preko mail računa ( ja imam mail adrsu preko Optima telekoma ). Imam iPhone 3GS 16GB sa iOS 4.1.\nApp preko Cydia mozes kupiti preko Peypal-a…. Pa potrazi po drugim repo…\nJa imam iphone 5s. Skinuo sam i platio auto 3g i umjesto da mi prebaci na edge, on mi svaki puta prebaci na 4g. Kada se vratim natrag on ostavi opet 4g. Nikako ga ne mogu namjestiti. Što da radim. Platio sam, a ono ništa!


BEZ TITLOVA: THE BISHOP'S WIFE (1947)\nULOGE: Cary Grant, David Niven, Loretta Young, Monty Woolley, James Gleason\nNije potrebno da reklamne blokove okupiraju spotovi koji promovišu jedno jetrojedno bezalkoholno piće, da bismo shvatili da ulazimo u sezonu praznika. Oni se sjure u naše živote, posipajući nas pahuljama, mehurićima šampanjca i kičastim all-star pesmičcima iz Slobinih godina, a mi im se prepustimo, kao u transu, prošaputavši evo, već je Božić uz neizostavnu himnu ružičanstvene gospođe Kemiš.\nElem, pošto su pomenuti već neizbežni, a televizijske stanice verovatno planiraju neumorno repriziranje novogodišnjih dogodovština porodica Popadić i Golubović, tu smo da vam budemo svetionik pri sastavljanju valjanog blagdanskog filmskog programa. Prva na lageru nam je The Bishop's Wife, dobrodušna komedija Henrija Kostera, o čijem smo filmu Harvey i ovde pisali prošle godine.\nHenri Broam, koga igra slavni i mnogopoštovani Dejvid Niven, sredovečni je biskup na monomanskoj misiji – u poslednje vreme, on se u potpunosti posvetio sakupljanju sredstava za podizanje nove katedrale, jer je crkvica u kojoj je do sada držao službe postala premala za njegove potrebe. Sponzore pronalazi veoma teško, a čak i oni koji su obećali bilo kakvu značajniju sumu imaju nekakve sulude i sebične prohteve koji se kose sa njegovom namerom, te je prinuđen da, zarad višeg cilja, razmisli o ulizivanju i gaženju svojih principa.\nZa to vreme, Džulija, njegova naslovna žena koju glumi Loreta Jang, oseća se vrlo zapostavljeno. Ona shvata muževljevu opsesiju izgradnjom hrama, ali ne može da skrije nezadovoljstvo zbog toga što pri tom trpi njihov bračni i porodični život, pa je jedino što sada u životu želi – da Henriju neko odlomi parčence posla i dopusti mu da sa, makar za praznike, svojim najbližima provede malo vremena.\nKao odgovor na njene molitve, dolazi prafrajer Keri Grant u obličju pravog-pravcatog anđela (wings not included) sa svetovnim imenom Dadli. Biskup isprva misli da je Dadli produkt njegove uobrazilje, tek maglovita nuspojava teškog rada na traženju ktitora, ali se vremenom, kada se ovaj neprimetno ušunja u srca žene mu i potomčice, počinje, koliko-toliko, privikavati na njegovo postojanje. Anđeo je samo vodič, katalizator ispunjenja želje, i kada bude otišao, nestaće i svako sećanje na njega, osim ideje čijem je ostvarenju doprineo. Ipak, ovaj neobični božanski izaslanik nije tu samo da bi iskamčio lovu od bogatih bakutanera – svrha njegove posete je mnogo uzvišenija, i moraće čak i da ide protiv sebe da bi je ispunio.\nDa su se Robert Nejtan, autor romana koji je predstavljao literarni predložak za film, a kasnije i scenaristi – među kojima se, iako nenaveden u spisku ekipe zbog svog malog udela, nalazio i Bili Vajlder – poveli onom ustaljenom, ali neproverenom tvrdnjom da su anđeli bespolna (ne)bića, od radnje ovog filma ne bi ostalo ništa osim repova. Umesto toga, odlučili su da ga podvrgnu testosteronskoj terapiji, pa je sledeći logičan potez bio unajmljivanje holivudskog lepotanera Granta, koji je Dadlija opskrbio dodatnom dozom šmekerice.\nTeško je opisati njegovu izvedbu: deluje kao da se ne trudi mnogo, nema tu glumačkih bravura i grimasa za čitanke. Čitav film, on praktično izgleda, šetajući se kulerski kroz scene. Ali, kada zagrebemo površinu, ugledaćemo divnu glumu, prikaz dostojan lika koji tumači, i shvatiti da za dočaravanje stvorenja sa rajskim pedigreom i ne treba koristiti method acting, koliko prirodno ponašanje i dobar komičarski tajming, kojih Keriju nikad nije falilo. I Niven i Loreta Jang su svoje role lepo izneli, s tim što su pri tom dočaravali znatno više emocija; Niven posebno kada mu se učini da se neznanac počeo preterano raskomoćivati u njegovom domaćinstvu. Još treba spomenuti i Montija Vulija koji je, po meni, vrlo upečatljiv kao učenjak-agnostik.\nMože se reći da Biskupova žena, pre svega zbog svoje praznične atmosfere i poruke koja odiše ljudskošću, ima pojedinih sličnosti sa Kaprinim savršenim feel-good klasikom It's a Wonderful Life. No, pored tih motiva, zajednički su im i deca-glumci Kerolin Grajms (ovde igra biskupovu ćerku Debi, u drugom filmu Zuzu, najmlađeg člana porodice Bejli), kao i Bobi Anderson, koji je kod Kapre imao istaknutiju ulogu mladog Džordža Bejlija, dok se ovde morao zadovoljiti sa tek nekoliko rečenica koje izgovara kao vođa grupe grudvača.\nHenri Koster je na mestu reditelja nasledio Vilijama A. Sajtera, čija je raspodela uloga bila pomalo, hm, čudna; naime, dotični gospodin je Grantu dodelio ulogu sveštenika, a Nivena odredio za anđela, ali su se po dolasku Kostera stvari promenile, jer je on prepoznao sposobnosti i kvalitete i jednog i drugog. Grant je, nakon toga, neko vreme patio za ulogom biskupa, ali je vremenom prihvatio novo ruho, koje kritičari i danas ubrajaju u njegove kvalitetnije performanse.\nThe Bishop’s Wife je jedan od zaboravljenih naslova čija se radnja odvija u neposrednoj blizini Božića. Može delovati kao da ga je vreme pregazilo, ali je to varka – on je podjednako bajkovit i danas. Istina, specijalni efekti izgledaju smešno prema današnjim CGI standardima, ali mu ta nesavršenost daje neki šmek ljudskosti, pa su, meni barem, još simpatičniji. Šarmantni Keri Grant, vrlo dobri Dejvid Niven i Loreta Jang, potpomognuti solidnim sporednjacima i zahvalnim scenarijem, ovoj komediji sa primesama fantastike udahnjuju život i čine je dugovečnom.\nIako vera i religija, kao i u većini filmova o ovom hrišćanskom prazniku, igraju značajnu ulogu, one ipak nisu presudne i nije potrebno pripadati određenoj konfesiji, niti čak biti vernik, da bi se u ovom ostvarenju uživalo. Dovoljni su otvorenost duha, ljubav prema starom Holivudu i želja da se ovo doba godine uparadi kako valja i trebuje, i oboji se filmskim nedostatkom boja.\nObjavio Darko Jovanov u 16:27\nOznake: 1940s, 1947, anđeli, b&w, Božić, Dejvid Niven, feel-good, Henri Koster, Keri Grant, komedija, Loreta Jang, Nova godina, po romanu, praznici, sveštenstvo\nGlembay Girl 25. децембар 2013. 00:06\nОдличан филм који не сме да буде заборављен! А и одличан пост, наравно. :)\nDarko Jovanov 25. децембар 2013. 00:45\nHvala mnogo! :) Slažem se, film je baš fin, posebno za ovo doba godine. :)\nDeco draga, dolazimo do značajne prekretnice u radu. Naime, kao što smo spomenuli u intervjuu koji smo onomad dali portalu Black Sheep ...\nREŽIJA i SCENARIO: Nat Faxon , Jim Rash ULOGE: Liam James , Sam Rockwell , Toni Collette , Steve Carell , AnnaSophia Robb , Allison...\nREŽIJA: Quentin Tarantino ULOGE: Samuel L. Jackson , Kurt Russell , Walton Goggins , Jennifer Jason Leigh , Tim Roth , Michael M...


Stotinu hiljada maraka pomoći Nevesinjcima | Radio Televizija BN\nStotinu hiljada maraka pomoći Nevesinjcima\nČlan Predsjedništva BiH Milorad Dodik obišao je danas u Nevesinju objekte koji su oštećeni u zemljotresu i istakao da će Vlada Republike Srpske izdvojiti 100. 000 КM za saniranje štete.\nRepublika Srpska 27.11.2019 | 12:54\nDodik je u pratnji načelnika opštine Nevesinje Milenka Avdalovića i poslanika Ilije Tamindžije razgovarao sa mještanima i rukovodiocima ustanova, te naveo da će institucije Republike Srpske pružiti pomoć Nevesinju kada bude utvrđen konačan iznos štete.\nAvdalović je rekao da se šteta još sagledava i istakao da su školski objekti sigurni i da će nastava sutra biti izvođena u svim školama.\nZemljotres jačine 5,5 stepeni Rihterove skale sa epicentrom u jugozapadnom dijelu opštine Nevesinje registrovan je juče u 10.19 časova, a osjetio se i u ostalim opštinama istočne Hercegovine.\nI jutros je zabilježen zemljotres jačine 2,7 stepena Rihterove skale 23 kilometra sjeveroistočno od Nevesinja.\nMinistarstvo prosvjete i kulture Republike Srpske odlučilo je da izvođenje nastave bude preventivno obustavljeno danas u osnovnim i srednjim školama, kao i rad predškolskih ustanova na području Hercegovine zbog podrhtavanja tla na ovom prostoru.\nPredsjednice a ko ce da sanira kad zidara nema ni za lijeka?\nČega je on presjednik ?\nPa valjda član predsjednistva :)\nMajka Tereza na slici...\nEvo sam sebe demantira Mile. On predstavlja predsjedništvo BiH i određuje Srpskoj koliko ce donirati. Eto država BiH super funkcionse.\nTaj Bajin dolazak u Nevesinje kostao je bas 5-6 hilkada maraka. Let helikopterom, pratnja, obezbjedjenje.. mozda cak i vise od toga.\nGdje janje i prase nece pomoci tu ide lova!\nVegeta. Ne zna više ni s kojom funkcijom obilazi napaćeni narod i u čije ime obećava pare.\nAli zna dobro čije pare troši , on je sebi prisvonio sve funkcije i vidi da to narod voli , biće i krmetine.\na gdje je učiteljica,odakle đaci bez učiteljice? Prpast će se zvrka i ilije\nNeće se prepasti, samo je Zvrku dobro došlo da od te pomoći plati poreski dug Republici Srpskoj.\nDa nije dosao helikopterom mogao je 200000\nDodo je reko!!!!\nKako član Predsjedništva može entitetskoj vlasti narediti da nekom izdvoje 100 000 KM?\nDjete Mile te draga a salje te u NATO.....\npa nije ga dao iz svog đepa sigurno\nDa mi je znati sa kojim fondom on raspolaže i veliča sebe i svoju bratiju ?\nNa lijevoj obali srca\nProšao kroz cijeli grad nikoga zivog nije sreo jer u Nevesinju vise nema niko samo oni na budzetu a oni su na poslu naravnoi na kraju ulice uhavtio djecu koja zob zeljotresa nisu u skoli i kada je vidio da nema nikoga izbadio 200km i dao im jer da je neko bio uhvatio bih ga ranije jadno NEVESINJE ovo je upozorenej radi Mirrovdana\nAko vlada daje onda premijer treba doci i to reco.\nZvrk neka uplati porez sto duguje, sto mu oprosti ilija i pokredose skupa. Eto vise od ove pomoci, iznos duplo veci.. Ali nikad, lopov lopovu oci ne vadi. Lopovluk spaja vukotica i tamindzica\nU kojoj ulozi dijeli pare?\nStvarno niko živ nije bio u srednjoj ulici\nDjed Mraz uranio...\nLopovcina, al stici ce ga kazna... Ne njega.... Zna se kako to ide.\nčetvrtak, 04.03.2021 | 18:37\nFoča: Ni ljepših sela ni goreg regionalnog puta?!\nčetvrtak, 04.03.2021 | 18:11\nDnevnik 2 (Uživo): ŽRS u gubitku 100 miliona KM\nčetvrtak, 04.03.2021 | 17:33\n04.03.2021 | 18:26\n04.03.2021 | 18:16\n04.03.2021 | 18:37\nPožar kod Palate Srbija na Novom Beogradu\n04.03.2021 | 18:52\nVesna Dedić: Kaliopi nikad neću zvati u emisiju\n04.03.2021 | 17:33


FOTO / Petrović: Nisam prebolio Gruziju, fale nam dvije pobjede za Euro - Klix.ba\n/Petrović: Nisam prebolio Gruziju, fale nam dvije pobjede za Euro\n27.8.2012. u 14:46\nPetrović: Nisam prebolio Gruziju, fale nam dvije pobjede za Euro\nSelektor košarkaške reprezentacije BiH Aco Petrović izjavio je danas kako još uvijek nije prebolio utakmicu protiv Gruzije, u kojoj su naši momci poraženi u Skenderiji rezultatom 95:96. Međutim, to ne bi trebalo predstavljati problem za plasman na Evropsko košarkaško prvenstvo koje se održava u Sloveniji naredne godine. Petrović kaže kako su nam za to i matematički potrebne još dvije pobjede.\nNaša reprezentacija do sada je ubilježila tri pobjede (Latvija, Holandija i Rumunija) i jedan poraz (Gruzija) što je, trenutno, dovoljno za prvo mjesto u grupi. Pred košarkaškim zmajevima ostale su još četiri utakmice, dvije domaće i dvije u gostima.\n"Pobjedama u dvije domaće utakmice protiv Holandije i Rumunije, bez obzira sa koje pozicije, reprezentacije BiH je automatski na prvenstvu Evrope. Sa pet pobjeda smo na Euru. To je naš prvi i jedini cilj", kazao je Petrović na početku konferencije za medije. Drugi cilj je, kaže selektor BiH, da u ostale dvije utakmice protiv Latvije i Gruzije u gostima pokušamo odigrati što je bolje moguće.\nPetrović je govorio i o problemima sa kojim se suočio, a među kojima su nedostatak playmakera, izostanak Nemanje Gordića i Edina Bavčića, zbog čega mora forsirati Mirzu Teletovića, Nihada Đedovića i Zacka Wrighta.\n"Suženi roster koji imamo u solidnom stanju putuje u Latviju gdje u četvrtak igramo utakmicu", dodao je Petrović. Selektor se zahvalio navijačima koji su bodrili našu reprezentaciju u dosadašnjim utakmicama.\n"Protiv Gruzije je bila nevjerovatna atmosfera. Još uvijek nisam prebolio posljednjih pet minuta te utakmice kada smo promašili četiri ili pet zicera i kada posljednjih šest sekundi nismo kapitalizirali i pobijedili. Ne zbog nas, već zbog sjajnih navijača u Skenderiji, koji su kreirali nešto što je dostojno divljenja", kazao je Petrović.\nAco Petrović i Harun Mahmutović, generalni sekretar KS BiH (Foto: Feđa Krvavac/Klix.ba)\nNaša reprezentacija u četvrtak igra protiv Latvije, tri dana kasnije čekamo Holandiju u Skenderiji nakon čega putujemo u Gruziju i u posljednjem kolu u Sarajevo dolazi Rumunija.\n27. avgust: Holandija - Gruzija (19.30 sati), Latvija - Rumunija (19.35). Šesto kolo (30. avgust): Holandija - Rumunija (19.30), Latvija - BiH (18.35). Sedmo kolo (2. septembar): Rumunija - Gruzija (17), BiH - Holandija (20). Osmo kolo (5. septembar): Gruzija - BiH (17), Holandija - Latvija (19.30). Deveto kolo (8. septembar): Latvija - Gruzija (16.05), BiH - Rumunija (20). Deseto kolo (11. septembar): Gruzija - Holandija (15.30), Rumunija - Latvija (17).\nSudija: Coentrao me nazvao kurvinim sinom\n27.08.2012. u 15:07\nSport za sve na Olimpijskom bazenu Otoka\n27.08.2012. u 14:21


Evo zašto je Premier liga najbolja na svijetu. Tim koji ispada u Championship zaradio više od osvajača Lige Evrope (FOTO)\nJednostavno stiče se utisak da je u Premier ligi važno učestvovati, a pobijediti? To je manje bitno ako gledamo zaradu. Vjerovali ili ne razlika je svega 50 miliona eura između osvajača i fenjeraša, a kako porediti Manchester City i WBA. Ekipa Pepa Guardiole ostvarila je zaradu od 149,438,654 eura, dok je WBA zaradio 94,666,492 eura.…\nNogomet, Predviđanja, TabeleLeave a comment\nZVANIČNO! Barcelona je prvak Španije za sezonu 2017/2018\nSinoćnjom pobjedom na gostovanju kod Deportiva u La Coruni (2:3), Katalonci su osigurali 25. titulu prvaka i to sasvim zasluženu. Barca je krenula ofanzivno i već u sedmoj minuti su poveli sa 0:1 nakon prekrasnog gola Philippea Coutinha. Kada je Messi u 38. minuti nakon fantastične asistencije Luisa Suareza pogodio za 0:2 činilo se kako…\nLa Liga potvrdila termin odigravanja El Classica. Oduševljenje u Španiji\nDva zakleta rivala sastat će se u 36. kolu španskog prvenstva, a zvanični termin utakmice će biti nedjelja, 6. maj s početkom u 20:45 sati. Ako se sjetimo da je posljednji El Clasico, najviše zbog komercijalnih razloga i gledateljstva u Kini i ostalim dalekim zemljama svijeta, odigran na Nou Campu s početkom u podne (12:00…\nTabela na kraju Premier lige bi trebala ovako da izgleda\nEnglezi su izračunali i kako će stanje na tabeli biti nakon posljednjeg 38. kola. Bez dileme, titula ide u plavi dio Manchestera, ali ostatak tabele izgleda veoma zanimljivo. Prema super-kompjuteru, koji je izračunao sve mogućnosti, Manchester United će završiti drugi, Liverpool kao treći, dok će u duelu londonskih ekipa četvrto mjesto osvojiti Tottenham i to…\n“Navijači od nas očekuju trostruku krunu i učinit ćemo sve da im to i donesemo”\nNekadašnji trener Athletic Bilbaa izjavio je nakon utakmice kako nije zabrinut jer navijači očekuju trostruku krunu na kraju sezone. "Nisam uplašen jer će ljudi očekivati trostruku krunu od nas," objasnio je Valverde na konferenciji poslije meča. "Mnogi će reći da imamo šansu da to uradimo, ali je sve još uvijek daleko. Strast dolazi kada pobjeđujete,…\nPred današnji derbi sa Manchester Unitedom, oglasio se i Jurgen Klopp\nManchester United u ovaj susret ulazi kao drugoplasirani tim lige sa dva boda više u odnosu na Liverpool, a zanimljivo je da su posljednja tri međusobna susreta ove dvije momčadi u prvenstvu završila bez pobjednika. Pred sutrašnji derbi menadžer Liverpoola Jurgen Klopp je izjavio da njegov tim na Old Trafford ide po tri boda. "Ne…\nNikad dva dobra da se sastave! Barcelona ostala bez Inieste\nBarcelona je na domaćem terenu savladala Atletico Madrid sa 1:o, a gol je postigao Lionel Messi iz slobodnog udarca. Ipak, katalonski klub je pogodila i jedna loša vijest uprkos važnoj pobjedi. Kapiten Barcelone Andres Iniesta povrijedio je tetivu zbog čega je iz igre izašao već u 36. minuti, kada ga je zamijenio Andre Gomes. Sve…\nNogomet, Ozljede, Predviđanja, Raspored takmičenja, TabeleLeave a comment\nBorba u Premier ligi za opstanak nikada nije bila zanimljivija. Čak 11 timova bi mogli ispasti u Championship (FOTO)\nRazlika između lidera Premijer lige i ekipa iz sredine tabele 12 kola pre kraja nikada u istoriji fudbala na Ostrvu nije bila veća - da budemo tačni, čak 42 boda deli Građane od desetoplasiranog Votforda, dok na primer Stršljenove od ispadanja u Čempionšip deli samo šest bodova. Naravno, to je pokrenulo pitanje koliko je konkurentno…\nBivši predsjednik Barcelone ovom izjavom dao veliku podršku Valverdeu i njegovim igračima\nBivši predsjednik ovom izjavom dao veliku podršku Valverdeu i njegovim igračima. Laporta (bivši predsjednik FC Barcelone): "Barcelona igra veoma dobro ove sezone. Prvi smo u La Ligi i možemo se kvalifikovati za narednu fazu Lige Prvaka." "Mislim da je Lahoz dobar sudija, ali nije bio u pravu za jučerašnji penal." "Barcelona je favorit za osvajanje…\nZbog lošeg vremena, sutrašnji mečevi Premier lige se otkazuju?\nNeki klubovi su već izrazili zabrinutost zbog vremenskih uslova u subotu kada je zakazano sedam utakmica. U Velikoj Britaniji snijeg i hladno vrijeme prave velike probleme sportskim dešavanjima. Premijer liga razmatra još uvijek i prati situaciju oko subotnjih mečeva. Menadžer West Hama David Moyes već je rekao da bi njegova ekipa mogla imati poteškoće da…


Vitaminska bomba: BOBIČASTO VOĆE s pravom nazivaju superhranom | Sito&Rešeto\nNaslovna Duh&Zdravlje Zdravlje Vitaminska bomba: BOBIČASTO VOĆE s pravom nazivaju superhranom\nBobičasto voće – ne zna se da li je lepšeg izgleda, boljeg ukusa ili jačeg dejstva na zdravlje i organizam čoveka.\nBobičasto voće neretko zovu i superhranom. Maline, borovnice, ribizle, jagode i kupine – bogate su hranljivim sastojcima, ali i antioksidantima za koje se smatra da usporavaju proces starenja organizma.\nPažnja koja se poklanja bobičastom voću nije neutemeljena. To potvrđuju i istraživanja.\nBorovnice smanjuju rizik od srčanog udara\nBorovnice su na vrhu liste namirnica prema antioksidantnom dejstvu. Studije pokazuju da mogu sprečiti probleme sa pamćenjem, smanjiti rizik od srčanog udara i kardiovaskularnih bolesti uopšte. Odličan su izvor vlakana, vitamina C i K, i mangana.\nMaline spadaju u namirnice koje sadrže najviše vlakana – do 20 odsto. Bogate su vitaminom C, sadrže i vitamine B1, B2 i B3, zatim folnu kiselinu, magnezijum, bakar i gvožđe. Od antioksidanata, u malinama ima antocijanina, kvercetina, galske kiseline, salicilne kiseline…\nMaline spadaju u voće koje sadrži najveći procenat vlakana\nVoće koje je ovih dana dostupno na pijacama – jagode, ne treba propustiti. One ljudskom organizmu obezbeđuju neophodna vlakna, mangan, folat, kalijum, kao i već pomenute antioksidante koje poseduje voće iz grupe bobičastog.\nBrusnice imaju dugu istoriju primene u medicinske svrhe.\nLjudi ih odavno koriste u borbi sa urinarnim infekcijama, dijarejom, dijabetesom, a povoljno utiču i na zdravlje osoba koje se bore sa lošim funkcionisanjem jetre i želuca.\nAko planirate da konzumirate brusnice u vidu soka, proverite tabelu sastojaka. Mnogi sokovi od brusnice su zapravo mešavina sokova, a neretko sadrže i dosta šećera.\nPrethodni članakLjubav je mamac za odrastanje\nSledeći članakKada depresija vodi u suicid


Pokrajinski izbori, test za vladajuću koaliciju | Politika | DW | 09.05.2010\nPokrajinski izbori, test za vladajuću koaliciju\nDanašnji izbori u Severnoj Rajni Vestfaliji su veoma važni. Uostalom, kao i većina takvih izbora, oni uvek predstavljaju test za vladajuću koaliciju u Berlinu. Prema ispitivanjima javnog mnjenja: na tom ispitu će pasti!\nSPD ili CDU?\nIzbori u bilo kojoj od 16 pokrajina Nemačke su važni, ali izbori u Severnoj Rajni Vestfaliji su uvek presudni za politiku koja se vodi u čitavoj zemlji. U toj pokrajini je i Bon, nekadašnji glavni grad, ali iz niza drugih razloga je NRW (Nordrhein-Westfallen) ispit za trenutnu nemačku politiku: zapravo svaki peti Nemac živi u ovoj pokrajini i po broju stanovnika ona je velika gotovo kao Holandija.\nOva pokrajina se i po prihodima i po broju nezaposlenih u pravilu nalazi u "zlatnoj sredini" čitave Nemačke - i što je naročito značajno, u ovoj pokrajini je na čelu do sada bila ista koalicija demohrišćana i liberala koja trenutno vlada i u Berlinu.\nZato je i predsednik pokrajinske vlade, hrišćanski demokrata Jirgen Ritgers učinio sve što može kako bi spasio svoju poziciju i "berlinsku koaliciju" u ovoj pokrajini.\nPonekad nije prezao ni od udaraca "ispod pojasa" – na jednom izbornom oglasu su objavljene fotografije više građana koji tvrde "Ranije sam glasao za Johanesa Raua, danas glasam za Jirgena Ritgersa". Problem: pre četiri godine preminuli Johanes Rau, bivši predsednik pokrajinske vlade, a kasnije i predsednik Nemačke, je bio - socijaldemokrata što bi moglo samo da provocira one građane koji možda i nisu zadovoljni SPD-om, da izađu na izbore i glasaju za Hanelore Kraft, kandidatkinju socijaldemokrata. Problem demohrišćanima predstavlja i to što popularnost liberala opada vrtoglavom brzinom - iako je stalno mesto prebivališta predsednika stranke Gida Vestervela i dalje Bon.\nBerlin strepi od rezultata u Diseldorfu\nOvi izbori su još jedan test i za stranku Levice. Ova stranka koja je nastala od političara iz bivše Istočne Nemačke, uživa veliku popularnost na istoku, ali još nije uspela da pređe prag i uđe u pokrajinski parlament pokrajine Severna Rajna Vestfalija.\nPostavlja se pitanje kako će izgledati buduća koalicija kada se prebroje glasovi 13 miliona građana sa pravom glasa?\nTrka je veoma tesna i uglavnom se vodi u parovima: na jednoj strani su demohrišćani (CDU) i liberali (FDP), na drugoj SPD i Zeleni. Ali ako zaista i Levica uđe u parlament, skoro da nema šanse da koalicija od samo dve stranke - sa izuzetkom trenutno nezamislive "velike koalicije", uspe da dominira parlamentom.\nTo bi značilo da će najmanje tri stranke morati sesti za sto i razgovarati o koaliciji. A takav ishod je upravo ono od čega strepe i političari u Berlinu.\nTrajni link https://p.dw.com/p/NJmd


Saopštenje MUP HNK: Dvoje uhapšeno u zadnjih par dana | Starmo\nNaslovnica Mostar Saopštenje MUP HNK: Dvoje uhapšeno u zadnjih par dana\nSaopštenje MUP HNK: Dvoje uhapšeno u zadnjih par dana\nMostar — Ministarstvo unutrašnjih poslova (MUP) Hercegovačko-neretvanskog kantona (HNK) oglasilo se saopštenjem za javnost, u kojem podsjećaju na sve mjere i radnje koje poduzima u zadnje vrijeme po naredbi kriznog štaba u vrijeme pandemije, ali i na redovne zadatke iz svoje nadležnosti.\nMUP HNK u saopštenju najprije podsjeća da je Vlada HNK na sjednici održanoj 17. 03. 2020. godine donijela Odluku o proglašenju nepogode uzrokovane pojavom COVID-19 u našem kantonu. “I prije proglašenja nepogode pripadnici MUP-a HNK su bili maksimalno angažovani na provođenju preporuka i naredbi Kantonalnog štaba Civilne zaštite”, navode iz MUP-a HNK-a.\nPodsjeća se da policijski službenici MUP-a HNK svakodnevno u svim opštinama i gradovima kantona vrše kontrole poštivanja mjera izolacije i samoizolacije lica koja imaju rješenje o tome. U nekim trenucima kontrolisana su 4243 lica, dok se trenutno kontrola provodi nad 974 lica kojima su određene navedene mjere od strane nadležnih organa, navode iz MUP-a.\nTakođer, policijski službenici MUP-a HNK su angažovani na provođenju mjere o zabrani kretanja građana od 20 do 5 sati, provođenju naredbe Kantonalnog štaba Civilne zaštite od 10. 04.2 020. godine o zabrani kretanja građana HNK van mjesta svog prebivališta, kao i na provođenju mjera o zabrani kretanja lica starijih od 65 i mlađih od 18 godina.\nNa osnovu naredbe Kantonalnog Štaba Civilne zaštite policijski službenici vrše i praćenje lica kojima je Federalno Ministarstvo zdravstva izdalo rješenje o karantinu. Redovno se kontroliše i poštivanje mjere zabrane rada određenih pravnih subjekata.\n“Pored svih navedenih aktivnosti koje provode policijski službenici MUP-a HNK, redovne policijske zadatke i svakodnevne obaveze kao što su borba protiv svih vidova kriminaliteta, čuvanje javnog reda i mira i prevencija saobraćaja ne trpe. Postupajući u okviru svojih nadležnosti, policijski službenici PU Mostar lišili su slobode dva lica u zadnjih par dana. Lice inicijala B.B. (1999) sumnjiči se da je u posljednjih 15 dana izvršilo više provalnih krađa na području Mostara, te je vlasnike objekata oštetilo za više desetina hiljada KM. Lice inicijala I.M. (1962) sumnjiči se za krivično djelo Izazivanje opšte opasnosti i nedozvoljeno držanja oružja i eksplozivnih naprava. Oba lica su proslijeđena Kantonalnom tužilaštvu i određen im je pritvor”, dodaje se u saopštenju.\nIz MUP-a HNK-a navode i da su pripadnici PU Konjic lišili slobode dva lica iz Sarajeva koja su u putničkom vozilu prevozili migrante bez valjane dokumentacije. Osumnjičeni su predati pripadnicima SIPA-e na dalje postupanje.\n“Pripadnici policijskih snaga MUP-a HNK u posljednjih pet dana, radeći na suzbijanju i nelegalnoj distribuciji opojnih droga, kod sedam lica su pronašli više raznih opojnih sredstava (speed, heroin, heptanon, marihuana). Protiv svih osumnjičenih preduzete su mjere i radnje u skladu sa zakonskim propisima”, takođe stoji u saopštenju.\nPripadnici MUP-a HNK će i u narednom periodu provoditi sve redovne aktivnosti sa posebnim naglaskom na provedbi mjera i naredbi Kantonalnog štaba Civilne zaštite radi suzbijanja pandemije COVID-19.\n“Iz toga razloga molimo građane da se navedenih mjera i naredbi strogo pridržavaju sve dok su oni na snazi”, stoji na kraju saopštenja za javnost MUP-a HNK-a.


Gugl namerava da omogući superbrzu vezu sa internetom\nInternet kompanija Gugl namerava da u nekim delovima Sjedinjenih Država uspostavi probnu internet mrežu koja će omogućiti korisnicima vezu sa internetom sto puta bržu od one koja im je sada na raspolaganju.\nZvaničnici Gugla kažu da će eksperimantalni sistem pokrivati mala područja Sjedinjenih Država, sa između 50 hiljada i 500 hiljada korisnika. Oni ističu da će superbrza veza omogućiti, na primer lekarima, da posmatraju izuzetno detaljne video snimke pacijenata u udaljenim područjima. Takođe će biti znatno smanjeno vreme za skidanje celovečernjih filmova u tehnici visoke rezolucije. Superbrza veza mogla bi da podstakne i neke nove načine korišćenja interneta.\nRegulatorna tela koja nadgledaju industriju komunikacija pozdravila su ovu Guglovu ideju. Federalna komisija za telekomunikacije nedavno je saopštila da će uskoro otkriti planove za poboljšanje pristupa internetu u čitavoj zemlji.


Ugljanin: Izbori bili nefer i nepošteni, zadovoljni smo rezultatima i nećemo mijenjati politiku SDA Sandžaka – Dardania Press\nPredsjednik SDA Sandžaka i nosilac liste te stranke na proteklim parlamentarnim izborima, Sulejman Ugljanin rekao je da je zadovoljan izbornim rezultatima i da su uslovi u kojima su održani izbori bili nefer, nepošteni i nekorektni. Poručio je da SDA Sandžaka neće mijenjati svoju politiku.\nUgljanin je u prvom obraćanju medijima nakon izbora kazao da su međunarodni posmatrači u svojim izvještajima zaključili da su manjinske i opozicione stranke bile u potpuno neravnopravnom položaju u odnosu na stranke vladajućeg režima i njihove pomoćanike na terenu.\n“Naš izborni program dobio je podršku preko 20 hiljada birača u ovoj zemlji. Ovu podršku smatrama isto kao da je naš program podržalo 20 hiljada građana Sandžaka sa potpisom ovjerenim u sudu”, rekao je Ugljanin zahvalivši se svim građanima koji su podržali program SDA Sandžaka.\nIzrazio je očekivanje da će uz podršku drugih manjinskih stranaka formirati poslanički klub u srbijanskom parlamentu.\nNaglasio je da ga ni malo ne zabrinavaju brojke zbog, kako je podvukao, činjenice da će svi koji su podržali velikosrpsku opciju biti odgovorni za zločine u Bosni, Sandžaku, Kosovu, negiranje zločina genocida i veličanje ratnih zločinaca.\n“Svi oni koji su podržali tu opciju snosit će pred Bogom , ljudima i svojom savješću odgovornost za svoj glas”, istakao je on.\nPrema riječima Ugljanina SDA Sandžaka kao bišnjačku manjinsku stranku raduje činjenica da Evropska unija pokazuje odlučnost “da na zapadnom Balkanu uspostavi pravedn i trajan mir, suzbije korupciju koja hrani etnonacionalizam na Balkanu”.\nGovoreći o izbrnim rezultatima Ugljanin je naveo da u njih nemaju povjerenja zbog toga što su, kako je naveo, čuvari kutija proučili sve lopovluke.\n“Tvrdimo da građani Sandžaka nisu mazohisti, nenormalni, nego su normalni ljudi, da su glasali ali da je neko njihove glasove usmjerio na račun velikosrpske politike. Nije normalno da su građani koji su 30 godina bili izloženi, maknimo teroro, politike procese, ubistva, masovne otmise, siromašenje svakog čovjeka, nerazvijenosti, bezperspektivnosti i strahu da ti ljudi glasaju za one”, naglasio je Ugljanin i upitao šta će da zastupaju one stranke koje su dobile podršku izvan programa SDA Sandžaka.\nNa novnarsko pitanje da li će SDA Sandžaka promijeniti nešto u svojoj politici Ugljanin je rekao da nemaju šta da mijenjaju.\n“SDA Sanžaka nema šta da mijena. Naprotiv, Evropska unija je počela da radi svoj posao, zemčje članice EU su počele da rade svj posao. Ono što su obećali nama na mirvnoj konferenciji o bivšoj Jugoslaviji u Hagu da neće priznavati teritorajna osvajanja silom i etnička čišćenja ka svršen čin, to znači da ono što priča predsjednik države ‘šta će Bošnjaci Sandžaka sa samo tri opštine, ja 61 opštinu Bosni’, to znači da je na zločinima u Bosni napravljena Republika srpska. Oni tu Republiku srpsku smatraju kao ratni plijen. Ta politika odlazi na Balkana”, predočio je.\n– Hapšenje generala policije primjer paralelnih struktura vlasti\nNa hapšenje visokog zvanaičnika MUP-a Srbije generala policije Slobodana Maleševića i joše nekoliko lica iz Prijepolja, među kojima ima i nih koji se vežu za političke stranke, ponovio je stav o paralelnim strukturama u državnim organima Srbije.\n“Premijerka Srbije Ana Brnabić je 12. septembra 2021. godine je javno, pred medijima, rekla da su paralalne strukture vlasti u MUP-u Srbije prijetnja za život i bezbjednost predsjednika Srbije. Ona je to rekla, a kada sam ja to rekao nije vrištala zbog toga i svi se pobunuli. Tvrdim i dalje da su paralelne strukture u ovoj zemlji tumor, karcimom koji prijeti da uništi ovu državu”, zaključio je Ugljanin.\nKonferenciji za medije su prisustvovali prva dva kandidata za narodna posanikaa sa liste SDA Sandžaka, Enis Imamović i Selma Kučević.


РАДНИЧКИ НИШ – ВОЖДОВАЦ 1:0 (0:0) – Фудбалски клуб Вождовац – Football Club Voždovac\n11/08/2018Rezultati, VESTI, IZVEŠTAJI SA UTAKMICA\nStrelac: Noma u 89.minutu.\nFK Voždovac: Knežević, Ćirković, Mihajlov, Petrović, Kovačević, Pavlović, Milutinović, Luković, Mašović, Duronjić, Srećković. Igrali su još: Zoćević, Jevtić.\nRadnički: Bulajić, Todorovski, Pankov, Crnomarković, Stanković, Noma, Mićić, Drinčić, Stanisavljević, Grbić, Haskić.\nPrvi deo igre je protekao u izjednačenoj igri, na jednoj strani su pretili domaći preko Grbića i Haskića, ali sigurna je bila mreža Kneževića, na drugoj strani domaći su imali dosta sreće nakon lepe akcije Zmajeva i akcije u koj se našao Luković kada je lob udarcem već savladao golmana Radničkog, ali domaći su uspeli da izvade loptu iz mreže.\nDrugi deo igre je počeo šansom Srećkovića koji je šutirao sa distance. Lep udarac je izmamio uzdahe, ali je lopta završila u rukama domaćeg golmana.\nZapretili su opet domaći, najviše preko Nikodijevića, međutim, siguran na golu Voždovca je bio Knežević.\nZmajevi su opet imali lepu šansu preko Lukovića i Mašovića da dođu u vođstvo, ali posle dobro izgrađene akcije, Alen Mašović je zamalo zakasnio na loptu koja je odskakutala preko peterca domaćih.\nNa samom kraju meča, kada se većotišlo ka rezultatskom egalu, domaćin dolazi do gola. Nakon centaršuta Ranđelovića, najbolji u skoku je Noma, koji postiže pogodak za Radnički i donosi pobedu domaćima.


Univerzitet u Beogradu - Arhitektonski fakultet > Departman za urbanizam > dr Biserka Mitrović\nBroj kabineta: 246\nurbanističko planiranje; prostorno planiranje; urbana regulativa; planiranje prostornog razvoja javnih službi; održivi socijalni razvoj; planerski pristup neformalnom rastu grada\nBiserka Mitrović (1963) je diplomirala 1990. godine na Univerzitetu u Beogradu – Arhitektonskom fakultetu, na kojem je i magistrirala 2003. godine sa temom Metodološke osnove planiranja društvene infrastrukture u urbanističkom i prostornom planiranju.\nSticala je profesionalno iskustvo u više u periodu od 1991-1994, a od 1993-2011. god. je zaposlena na Univerzitetu u Beogradu – Arhitektonskom fakultetu na Departmanu za urbanizam u zvanju asistenta i predavača za naučnu oblast Urbanističko planiranje i Urbanizam i prostorno planiranje. Od 2011. god. je u zvanju docenta na Departmanu za urbanizam Arhitektonskog fakulteta Univerziteta u Beogradu.\nUčestvuje u nastavi i na Departmanu za Arhitektonske tehnologije Arhitektonskog fakulteta Univerziteta u Beogradu, na predmetu Regulativa 1. Takođe je učestvovala u nastavi na Građevinskom fakultetu Univerziteta u Beogradu ( u svojstvu predavača), kao i na Građevinsko-arhitektonskom fakultetu Univerziteta u Nišu. Ostvarila je i međunarodna učešća u nastavi u okviru UNDP programa Southern Serbia Municipality Improvement and Recovery Programme – Municipal Training Programme i na Facoltà di Architettura di Alghero u Italiji.\nUčestvovala je na više nacionalnih naučno-istraživačkih projekata, počev od 1994. god. do danas. Autor ili koautor je preko 60 publikovanih naučnih radova u nacionalnim i međunarodnim publikacijama, u oblasti urbanističkog i prostornog planiranja, metodologije planiranja, i drugim.\nČlan je Udruženja urbanista Srbije (UUS), Asocijacije prostornih planera Srbije (APPS) i Inžinjerske komora Srbije (IKS) – sekcija urbanista i sekcija planera. Poseduje licencu 100 (odgovorni planer) i 200 (odgovorni urbanista). U periodu od 2004.do danas je član opštinskih, gradskih i republičkih komisija za urbanističke i prostorne planove, kao predstavnik nadležnog Ministarstva za urbanističko i prostorno planiranje. Biserka Mitrović je ostvarila kao autor, rukovodilac timova, odgovorni planer ili odgovorni urbanista učešće na preko 80 prostornih i urbanističkih planova i studija i urbanističkih projekata. Učestvovala je na 22 međunarodne izložbe i dobila je 8 nagrada na međunarodnim izložbama.\nIma više publikovanih radova u nacionalnim i međunarodnim naučnim i stručnim publikacijama. Učestvovala je na savetovanjima nacionalnog i međunarodnog značaja. Radovi su iz oblasti urbanističkog planiranja i bave se različitim aspektima upravljanja razvojem grada.


Početak/Servisne informacije/IZ NAISSUSA UPOZORAVAJU: U selu Hum voda nije za piće\nNarednih pet dana meštani sela Hum ne treba da koriste vodu sa gradskog vodovoda za piće, upozorilo je JKP Naissus Niš.\nVodu ne treba da koriste ni kao tehničku vodu, odnosno za spremmanje hrane, pojenje stoke, polivanje bašti, dodaju u niškom vodovodu.\n„Ne treba da koriste vodu zbog dezinfekcije novoizgrađenog cevovoda. Za vreme trajanja procesa dezinfekcije voda će biti hemijski tretirana i kao takva nije dobra za zdravlje ljude, niti za sremanje hrane a nije dobra ni za životinje“, kažu u ovom preduzeću.\nU toku procesa ispiranja vodovodne mreže biće prisutna auto – cisterna za snabdevanje pijaćom vodom po već ustaljenom režimu.\n„Ovo upozorenje se odnosi na selo Hum i naknadnim saopštenjem objavićemo kada će voda moći da se koristi“, napominju.\nMeštani istog sela, u pomenutom periodu od 1. do 05. februara, trebalo bi da povremeno proveravaju i kontrolišu novoizvedene priključne veze po šahtama zbog ispiranja novoizgrađene mreže kako ne bi došlo do neplaniranog plavljenja šahti.\nHum JKP Naissus voda voda za piće\n31. januara 2020. u 18:11\nOva vest je totalna glupost,u selu Hum ni jedan potrošač nije povezan na novoizgradjenu vodovodnu mrežu,svi priključci su još uvek na staroj mreži koja je izgradjena osamdesetih godina prošlog veka,u šahtama postoji nova mreža koja je izgradjena pre dve godine,ali ni jedan potrošač nije priključen na nju\n4. februara 2020. u 10:07\nUpravo tako kao sto kaze Zvonko… Kakva novoizgradjena mreza kad nije povezana jos uvek..


Marković: Kad negator genocida glumi bošnjačkog prijatelja | Aleksandar Vučić | Al Jazeera\nVučićev režim podržava i promoviše ratne zločince, onima koji se vrate sa odslužene kazne dodjeljuje sve počasti kao zaslužnim članovima društva i idolima na koje se treba ugledati, piše autor.\nVučić kao lažni zagovornik tolerancije najviše podsjeća na čovjeka koji svima priča da je vatrogasac dok u rukama drži kanister benzina i upaljač sa otvorenim plamenom (Tanjug/Strahinja Aćimović)\nVučić je postavio Aleksandra Vulina za ministra policije, a ovaj promoviše „srpski svet“, savremenu inačicu Velike Srbije u čije ime su počinjeni najužasniji zločini prema Bošnjacima, uključujući i srebrenički genocid. Ministar Vulin je zaštitnik murala sa likom Ratka Mladića na Vračaru, i ljubitelj svakog pripadnika srpskih snaga koji je osuđen za zločine protiv čovečnosti. Zar onda nije logično što policajci u Priboju pevaju „Srebrenice, tako si mi mila, dabogda se triput ponovila“? Pored takvog resornog ministra, službenici MUP-a svakako neće pevati „Mir, brate, mir“ ili „Nismo znali da su sela spaljena, nismo znali da je vatra greh“. Predsednik je u Priboju upozorio da će svi koji bi da „pucaju na džamije, ubijaju, kolju nečiju decu“ završiti iza rešetaka. A gde će završiti oni koji ovu pešadiju inspirišu na takve pretnje? U ministarskim kabinetima?


“ER SRBIJA“ POBEDILA NA “ NACRTANOM“ TENDERU ZA 12 LINIJA OD JAVNOG INTERESA NA NIŠKOM AERODROMU\nKompanija “Er Srbija“ pobedila je na međunarodnom tenderu za izbor avio-prevoznika za 12 linija od javnog značaja na aerodromu „ Konstantin Veliki“\nPojedini stručnjaci prethodno su upozoravali da je tender „nacrtan za „ Er Srbiju“ i da njegove uslove ne mogu da ispune lou kost kompanije koje već lete iz Niša“\nMinistarstvo je saopštilo da stigla samo jedna ispravna ponuda, avio-kompanije „ Er Srbija“, kao i da tokom postupka nije bilo primedbi na tenderske uslove\nBojan Avramović, bivši direktor Regionalne razvojne agencije Jug, prethodno je rekao da je “potpuno siguran” da će jedini ponuđač na tenderu za 12 subvencionisanih linija sa Niškog aerodroma biti „Er Srbija“\nKriterijumi u tom javnom pozivu, procesu ocenjivanja ponuda i ugovoru za izabranog ponuđača stavljaju u podređeni položaj sve druge avio-kompanije, a posebno loukostere, ocenio je on\nNezvanični izvori su tvrdili da su se u izbor subvenisanih avio-linija navodno „umešali“ ne samo Vlada Srbije, već i „Er Srbija“.\nNacionalni prevoznik, kompanija „Er Srbija“ pobedio je na međunarodnom tenderu za izbor avio-prevoznika za 12 linija od javnog interesa na aerodromu „Konstantin Veliki“, saopštilo je Ministarstvo građevinarstva, saobraćaja i infrastrukture.\nPozivajući se na argumentaciju pojedinih stručnjaka, koji su ocenjivali da je tender „nacrtan za „Er Srbiju“, a da njegove uslove ne mogu da ispune lou kost kompanije koje već lete iz Niša“, Medijska kutija je već pisala da je moguć takav ishod.\n-Interesovanje je pokazalo nekoliko kompanija, ali je do završetka stigla samo jedna ispravna ponuda, avio-kompanije „Er Srbija“. Tokom postupka nije bilo primedbi na tenderske uslove, a tender je sproveden uz poštovanje svih evropskih propisa, navelo je Ministarstvo i dodalo da će potpisivanje ugovora sa predstavnicima kompanije „Er Srbija“ biti organizovano „narednih dana“.\nBojan Avramović, bivši direktor Regionalne razvojne agencije Jug, koja kroz studije i elaborate uređuje poslovanje Niškog aerodroma u redovnom saobraćaju, prethodno je rekao da je “potpuno siguran” da će jedini ponuđač na tenderu za 12 subvencionisanih linija sa Niškog aerodroma biti „Er Srbija“.\nOn je tada ocenio da kriterijumi u tom javnom pozivu, procesu ocenjivanja ponuda i ugovoru za izabranog ponuđača stavljaju u podređeni položaj sve druge avio-kompanije, a posebno loukostere.\n– Čak šest ili sedam od predloženih 12 avio-linija potpuni su nonsens i manje ili više direktno konkurišu postojećim linijama u Nišu na kojima voze lou-kost kompanije. A čak i ako progutaju tu „žabu“, ove kompanije se susreću sa tenderskim kriterijumima koje može da zadovolji „Er Srbija“, a oni ne. To je pre svega ponderisani kriterijum „povezanih letova“, na koje odlazi 15 odsto od ukupnog broja poena na tenderu, a koje loukosteri nemaju, ili 15 zaposlenih u kol centru sa dokazanim iskustvom i izvršenom bezbednosnom proverom, koje oni takođe nemaju, već koriste usluge takvih centara na aerodromim- rekao je Avramović.\nOn je precizirao da je posebno problematična odredba ugovora koje će zaključivati izabrani ponuđači u kojoj se navodi da se, ukoliko se iz bilo kog razloga u toku trogodišnjeg trajanja ugovora ne obezbede sredstva za subvencionisanje u godišnjem budžetu Srbije, ugovor otkazuje bez ikakvih posledica po naručioca, odnosno državu Srbije.\n– Ova odredba poništava sva ugovorna prava avio-kompanija, što je problematično za loukostere, ali ne i za “Er Srbiju”, privilegovanu avio-kompaniju koja je i do sada po raznim osnovama uspešno izvlačila državni novac, konstatovao je Avramović.\nLetovi izabranih kompanija biće subvencionisani u periodu od 1. jula 2019. do 30. juna 2023. godine, a za tu namenu iz republičkog budžeta planirano je 1,8 milijardi dinara za tri godine, odnosno 600 miliona godišnje. Uslov za davanje državnih subvencija je da linije budu nekomercijalne.\nDržava Srbija će subvencionisati „Er Srbiju“ na linijama od javnog interesa: Niš-Nirnberg-Niš, Niš-Frankfurt/Han-Niš, Niš-Rim-Niš, Niš-Hanover-Niš, Niš-Ljubljana-Niš, Niš-Salcburg-Niš, Niš-Bolonja-Niš, Niš-Budimpešta-Niš, Niš-Geteborg-Niš, Niš-Fridrishafen-Niš, Niš-Karlsrue-Niš i Niš-Tivat-Niš.\n„ER SRBIJA“ SE UMEŠALA U IZBOR AVIO-LINIJA OD JAVNOG ZNAČAJA?\nMinistarstvo građevinarstva, saobraćaja i infrastrukture je istaklo da su avio-linije od javnog interesa, koje će biti organizovane sa Niškog aerodroma, određene „na osnovu analiza i interesovanja koje su pokazali okruzi južne Srbije“. Prethodno je bilo saopšteno da je ove linije predložio grad Niš, a nezvanični izvori su tvrdili da su se u izbor navodno „umešali“ ne samo Vlada Srbije, već i „Er Srbija“.


Na Jarinju i Brnjaku i dalje kolone vozila čekaju na ulazak na KiM - Radio Kosovska Mitrovica\nNa Jarinju i Brnjaku i dalje kolone vozila čekaju na ulazak na KiM\n3. April 2022, 18:57\nNa administrativnim prelazima Jarinje i Brnjak i dalje se za ulazak na Kosovo i Metohiju čeka i po nekoliko sati.\nOd pre izvesnog vremena, kako javlja naš reporter, na samom prelazu Jarinje, za saoobraćaj je otvorena i druga, desna traka, što je ubrzalo protok vozila, pa se sada za ulazak na KiM čeka najmanje sat vremena.\nGužve na oba administrativna prelaza počele su od ranih jutarnjih sati, jer se ka centralnoj Srbiji uputio veliki broj građana, kako bi ispunili svoju građansku dužnost i glasali na predsedničkim i parlamentarnim izborima koji se dana održavaju u Srbiji.


Reagovanja | GRAĐANIN - Part 3\nDa li pocepana i ofucana gradska zastava na Stambol kapiji niške Tvrđave slikovito predstavlja stanje u gradu Nišu? Politika zaduživanja i otimanja, koju vodi aktuelna gradska vlast Srpske napredne stranke sa svojim satelitima, u suštini nema ni trunke odgovornosti prema gradu i građanima. More...\nBy gaga On ponedeljak, 16 februara, 2015\nOtvoreno pismo Srba iz Nemačke: Tamara Ćirić uživa poverenje Srba iz dijaspore\nPovodom neočekivane i ničim obrazložene smene šefice niške Kancelarije za dijasporu, Tamare Ćirić predsednica Centralnog saveta Srba u nemačkoj pokrajini Hesen, gospođa Vida Vučković i predsednik Udruženja More...\nBy gaga On ponedeljak, 9 februara, 2015\nHuligani polomili čairske klupe, izvadili kante iz ležišta s betonom…\nNiš može mnogo da obraduje čoveka, ali kad ga razočara, onda to uradi vrlo okrutno! Obična šetnja vikendom naše sugrađanke V. Milosavljević po Čairu, upravo je to i pokazala. Na stazama parka u Čairu, More...\nBy gaga On sreda, 4 februara, 2015\nAgencija za borbu protiv korupcije saopštila je da direkorka Instituta za lečenje i rehabilitaciju “Niška Banja” u Nišu, Marina Deljanin-Ilić nije obavetila ovaj organ da je svom suprugu Stevanu Iliću More...\nBy gaga On nedelja, 25 januara, 2015\n„Ogromna je opasnost da jug Srbije više neće moći da se leči!“ Ovom rečenicom predstavnici zdravstvenih radnika informisali su nas u toku jučerašnjeg dana, da zbog nesposobnosti republičkih organa More...\nBy gaga On sreda, 14 januara, 2015\ndoc.dr Aleksandar Višnjić Član Nastavno-naučnog veća Medicinskog fakulteta, docent dr Aleksandar Višnjić, podneo zahtev da se mladim saradnicima ne traži radno angažovanje na klinikama kao uslov za posao More...\nBy gaga On utorak, 13 januara, 2015\nU Nišu na centralnom gradskom trgu za doček srpske Nove godine nastupa Goran Bregović sa Orkestrom za svadbe i sahrane. Bilans stanja i uspeha grada Niša pokazuje da će Bregin orkestar ovog puta svirati na More...\nBy gaga On nedelja, 11 januara, 2015\n[dropcap color=“#DD3333″ type=“square“]g[/dropcap]radjanin: Miroljub MARKOVIĆ – Zašto nesposobnima smeta Aleksić? U redovima niških naprednjaka uveliko počinje veliko spremanje More...\nBy gaga On sreda, 31 decembra, 2014\nGradska vlast je za novogodišnje praznike priredila buvljak na otvorenom pod nazivom „kulturna nova godina“. Grad Niš nije uspeo da obezbedi tradicionalan doček Nove godine na gradskom trgu. Umesto toga More...\nBy gaga On subota, 27 decembra, 2014\nInformator o radu kabineta gradonačelnika Niša, Zorana Perišića, nije ažuriran punih osam meseci tako da javnosti ostaje samo da nagađa koliko ima zaposlenih u ovom telu, kolike su plate radnika, šta se događa More...


Dačić i Ahmetović: Policijska saradnja izuzetna :: EMG.rs:: Sve najnovije ekonomske teme i vesti dana - region, Srbija, svet\nDačić i Ahmetović: Policijska saradnja izuzetna\n15. jun 2010. | 15:06\nPolicijska saradnja između Bosne i Hercegovine i Srbije je izuzetna, konstatovali su danas na sastanku u Beogradu prvi potpredsednik vlade Srbije i ministar unutrašnjih poslova Ivica Dačić i ministar unutrašnjih poslova BiH Sadik Ahmetović.\nKako se navodi u saopštenju Ministarstva unutrašnjih poslova Srbije "o tome govori i više uspešno izvedenih zajedničkih akcija", a rezultat je i "uspešnih napora država u regionu u oblasti borbe protiv organizovanog i svih drugih vidova kriminala".\nDačić je naglasio da je u toku usaglašavanje odredbi Sporazuma između Srbije i vlade Federacije BiH o saradnji u borbi protiv terorizma, organizovanog kriminala, nelegalne trgovine narkoticima, psihotropnim supstancama i prekusrsorima, ilegalnih migracija i ostalih krivičnih dela.\n"U završnoj fazi je i usaglašavanje odredbi Sporazuma o saradnji MUP-a Republike Srbije i Ministarstva sigurnosti BiH u zaštiti od prirodnih i drugih katastrofa" rekao je Dačić i naglasio da se potpisivanje oba ova Sporazuma očekuje tokom jula meseca ove godine.\nDačić je istakao da snažno podržava nastojanja Bosne i Hercegovine u procesu vizne liberalizacije i drugim aktivnostima, usmerenih na njeno približavanje evropskim integracijama.\nDačić i Ahmetović su na kraju sastanka istakli zadovoljstvo postignutim nivoom bilateralne policijske saradnje i izrazili uverenje da se u budućnosti može očekivati samo nastavak i intenziviranje razvoja dobrih odnosa dveju policija, navodi se u saopštenju.\nTeme: Saradnja, Policija\nLičnosti: Ivica Dačić, Sadik Ahmetović\nInstitucije: Ministarstvo unutrašnjih poslova Srbije, Ministarstvo sigurnosti BiH\n06. decembar 2010. 12:12 |


Premijere na FOX LIFE u junu\nPrevaranti (2. sezona)\n11. jun, ponedeljak u 22.00\nSerija „Prevaranti“ prati Medi, zavodljivu prevarantkinju koja ima jedinstven metod za iskorišćavanje žrtava koje ništa ne sumnjaju. Ona izmeni svoju ličnost i navede muškarce i žene da se zaljube u nju, venča se s njima i zatim nestane sa njihovim novcem i dovoljno kompromitujućih informacija da obezbedi da se oni nikad ne obrate policiji. Njena prevara uspeva opet i opet, sve dok se njene poslednje žrtve, Ezra, Ričard i Džuls, ne udruže da je nađu. Ali da bi sustigli Medi, njih troje moraju da ovladaju umetnošću prevare.\nInbar Lavi kao Medi\nRob Hips kao Ezra Blum\nParker Jang kao Ričard Evans\nMarijan Rendon kao Džuls\nBez reči (2. sezona)\n5. jun, utorak u 22.00\nMaja Di Meo je mama koja će učiniti sve za svog muža Džimija i decu Reja, Dilan i Džej Džeja, najstarijeg sina koji ima cerebralnu paralizu. U drugoj sezoni ove zabavne i često iznenađujuće komedije, porodica, zajedno sa Džej Džejevim pomoćnikom Kenetom, ponovo je na okupu posle prve Džej Džejeve letnje avanture u kampu. Na početku nove školske godine, Di Meovi, koji su uvek tražili pravu podršku za Džej Džeja, suočeni su sa novom nepoznatom stvarnošću. Deca iz porodice Di Meo ići će u istu školu! Ovo je neistražena teritorija za Di Meove, ali oni će, kao i uvek, naći ravnotežu u svemu što rade dok se prilagođavaju činjenici da postaju pravi članovi zajednice.\nMini Drajver kao Maja Di Meo\nDžon Ros Bouvi kao Džimi Di Meo\nSedrik Jarbro kao Kenet Klements\nMejson Kuk kao Rejmond Rej Di Meo\nMika Fauler kao Džimi Džej Džej Di Meo\nKajla Kenedi kao Dilan Di Meo\nNova devojka (7. sezona)\nOd 17. juna, subotom i nedeljom u 14.10\nUlazeći u svoju sedmu i poslednju sezonu, ansamblovska komedija NOVA DEVOJKA nudi savremeni pogled na prijateljstvo i romansu prateći prijatelje iz grupe koji pokušavaju da nađu svoje mesto u svetu dok nevoljno prihvataju odgovornosti koje idu uz odraslo doba, a rezultati su često urnebesni.\nDok se šesta sezona primicala kraju, Džes je rekla Niku šta zaista oseća prema njemu, Vinston i Ali su se verili, a Sisi i Šmit su primili vest koju su očekivali. Na početku poslednje sezone serije, desiće se skok od tri godine. Džes i Nik su srećni zajedno i vraćaju se s vrtoglave evropske turneje, nezaposleni tata Šmit i zaposlena mama Sisi odgagaju svoju ćerku Rut, a Vinston i Ali su u braku i čekaju dete.\nZoi Dešanel kao Džes Dej\nDžejk Džonson kao Nik Miler\nMaks Grinfild kao Šmit\nHana Simon kao Sisi Parek\nAmerička domaćica (2. sezona)\n17. juna, nedelja u 21.00\nKejti Oto (Kejti Mikson, „Majk i Moli“), samouverena, punačka žena koja se nikad ne izvinjava, supruga i majka troje dece, odgaja svoju nesavršenu porodicu u bogatom gradu Vestportu u Konektikatu prepunom „savršenih“ mama i njihovih „savršenih“ potomaka. Ona nam otkriva svoje najdublje, neprečišćene misli pomoću naracije dok živi život domaćice koja je druga po debljini u Vestportu.\nKejti Mikson kao Kejti Oto\nDidrih Bejder kao Greg Oto\nDanijel Di Mađio kao Oliver Oto\nDžulija Baters kao Ana-Ket Oto\nSlatke male lažljivice (5. sezona)\nOd 14. juna, od ponedeljka do petka u 19.00\nSpremite se za još obrta i uzbuđenja. Peta sezona serije SLATKE MALE LAŽLJIVICE počinje nekoliko trenutaka nakon epskog završetka četvrte sezone u kojoj je Ezra upucan, a došlo je i do drugih šokantnih dela i otkrića. Osim toga, Alison je živa i njen povratak je uticao na sve. Takođe će se vratiti Kejleb, Hanin bivši, kao osoba koja se promenila. Sa više pitanja nego ikada i ostalim poznatim licima u Rouzvudu, ovo će sigurno biti sezona prepuna emocija i intriga.\nTrojan Belisario kao Spenser Hejstings\nEšli Benson kao Hana Marin\nLusi Hejl kao Arija Montgomeri\nŠej Mičel kao Emili Filds\nSaša Piterse kao Alison Di Lorentis